text:
7548.13 - Børn við serligum avbjóðingum
Skeiðsnummar
7548.13
Heiti
Børn við serligum avbjóðingum
ECTS
4,5
Endamál
Kenna sambandið millum kropsligt, sálarligt og sosialt virksemi og fáa bæði verkligan og ástøðiligan kunnleika um, hvussu vit nøkta tørvin á rørslu hjá børnum og ungum við serligum avbjóðingum
Innihald
• Heilabúning, nervalag, sansir og sansaskipan • Kanning og viðgerð • Inklusión og eksklusión • Hvat er at vera menningartarnaður/rørslutarnaður • Serligir bólkar,s.s. blind, deyv, ADHD, Asberger, epilepsi, vøddasvinn og mønubrokk • Venjingar, sum menna barnið, ið hevur menningartarn ella motoriskar trupulleikar • Blindaspøl • Spøl/ bóltspøl , ið eru tillagað málbólkin • Spøl, ið eru inkluderandi
Læru- og undirvísingarhættir
Undirvísingin fer í høvuðsheitum fram sum fyrilestrar og filmar. Helvtin er verkligar íðkanir við serligum atliti til innihaldið á skeiðnum. Tey lesandi fáa uppgávur, sum snúgva seg um at kanna motoriska førleikan hjá børnum í skúlabólki. Tey lesandi hava møtiskyldu. Um so er , at ein lesandi misrøkir møtiskylduna uttan haldgóða grund, kann lærararin sýta honum at fara til próvtøku
Læruúrtøka
Tá ið skeiðið er lokið, skal tann lesandi duga at : • fyrireika, gjøgnumføra og eftirmeta skrá, sum hann hevur fyrireikað til barn/ børn við ávísum serligum avbjóðingum. • nýta venjingar at stuðla upp undir sosiala læring og samstarv • leggja til rættis tiltøk, skeið, ítróttardagar o.a. í mun til málbólkin • kanna og leggja til rættis serligar skráir til málbólkin.
Próvtøkuháttur
Ástøðilig parturin er screening og testing av einum skúlabólki saman við eini munnligari eftirmeting. Verkligi parturin verður mettur eftir undirvísingarførleika við børnum.
Próvdøming
Innanhýsis
Próvtalsstigi
P-talsstigin
Lestrarlisti
Lestrarlisti verður útflýggjaður við skeiðsbyrjan.
Ábyrgd
Jógvan Jensen


c: text/html

text:
Tíðindi
9. januar 2020
Søkir tú inn á læraraútbúgvingina við einum góðum miðnámsskúlaprógvi, so kanst tú vera rættiliga vísur í at verða tikin inn. Søkir tú gjøgnum kvotu 2, hevur tú góðar møguleikar, um tú hevur hóskandi royndir. Spyrja vit formannin í Føroya Lærarafelag eru upptøkukrøvini til læraraútbúgvingina ikki nóg góð trygd fyri, at tey, sum verða tikin inn og seinni fáa prógv sum lærarar, eru tey røttu. Hann heldur, at upptøkutreytirnar skulu víðkast, so aðrir førleikar enn teir bókligu eru við í metingini, á sama hátt, sum lærustovnar uttanlands gera.
- Fleiri lærustovnar uttanlands, sum útbúgva lærarar, hava upptøkuroynd sum partur av upptøkutreytunum; endamálið er at fáa eitt breiðari grundarlag at meta út frá, soleiðis at tey, sum verða tikin inn, eru tey røttu til lærarayrkið. Sjálvsagt skal tað loysa seg at hava eitt gott miðnámsskúlaprógv, og nógv teirra eru sera væl skikkað at gerast lærari. Tá ið tað er sagt, so mugu vit hava fyri eyga, at lærarayrkið er eitt arbeiði, har tað at standa framman fyri næmingum, foreldrum og øðrum lærarum er ein sera stórur og týðandi partur. Fremsti førleikin hjá einum og hvørjum lærara er at samskifta, og hesin førleikin er líka umráðandi sum at vera væl fyri fakliga; í samskiftinum er persónligheitin ein partur, og persónligheitina kanst tú bara meta um gjøgnum upptøkuroynd, har samrøða er ein partur. Hesin partur eigur eisini at telja við, tá ið støða verður tikin til, hvørji verða tikin inn á læraraútbúgvingina, eisini hóast tú hevur eitt sera gott miðnámsskúlaprógv. Tað er eisini umráðandi, at tey læraralesandi eru væl motiverað at gerast lærari. Samrøða sum upptøkukrav kann avdúka, hvørjar tankar umsøkjarin hevur gjørt sær um henda spurning. Tað er í øllum førum umráðandi fyri fólkaskúlan, at tey evnaríku søkja og tey best skikkaðu verða upptikin á læraraútbúgvingina.
Lutfallið millum kvotu 1 og kvotu 2 er ávikavist 80 og 20 %; hetta eigur at verða eftirmett, soleiðis at tað verða fleiri, sum kunnu verða tikin inn gjøgnum kvotu 2, heldur Jacob Eli S. Olsen. Verður søkt eftir kvotu 2 kunnu aðrar fortreytir við javnsettum kunnleikastøði verða góðtiknar eftir nærri meting.
- Um tað ber til at seta aðrar treytir enn miðnámsskúlaprógv, sum er hægri enn miðal, sum treyt til umsøkjararnar í kvotu 1, veit eg ikki, men eg kundi hugsað mær, at kvota 2 varð víðkað, og at fleiri søktu tann vegin, eisini tey, sum hava supplerað eitt rímiligt miðnámsskúlaprógv. Eg eri sannførdur um, at tað hevði gjørt, at vit í størri mun taka tey inn á útbúgvingina, sum eru best skikkað at undirvísa í fólkaskúlanum. Hesi verða vigað meiri í mun til aðrar førleikar enn teir bókligu, til dømis arbeiðsroyndir, lívsroyndir, motivatión, samskiftisførleikar og so framvegis. Í Danmark hevur onkur lærustovnur upptøkuroyndir, har umsøkjararnir skulu til roynd í ymiskum, sum tekur støði í sjálvum lærarayrkinum; eitt nú verða tey mett eftir, hvussu tey megna at viðgera ein fakligan tekst um undirvísingarlæru, at meta um og greina eina ítøkiliga støðu, sum kann koma í í skúlanum og so framvegis. Tað er eingin vinningur í at taka tey inn á læraraútbúgvingina, sum ikki eru skikkað ella sinnað til lesturin og lærarayrkið. Og tað er heldur einki endamál í sjálvum sær at taka nógv inn, har fleiri fella frá; talið á upptiknum kundi verið minkað, og størri ómakur eigur at verða gjørdur at finna tey røttu.
Verða upptøkukrøvini til læraraútbúgvingina herd, eigur tað samstundis at verða hugt nærri at lærugreinunum, sum umsøkjararnir hava frá miðnámi.
- Vit kundu sagt, at frá 2024 eiga umsøkjararnir at hava B-stig í lærugreinunum í miðnámsskúlapróvnum, sum tey velja sum linjulærugrein á læraraútbúgvingini. Vita tey tað tíðliga, kunnu tey leggja upp fyri hesum, tá ið tey ganga í miðnámsskúla; megna tey ikki tað, eiga møguleikar at vera at uppstiga lærugreinina. Sviar meta, at tvey stig hægri enn undirvísingarstigið, sum tú skal undirvísir í, er hóskandi støðið at byrja linjulesturin. So at linjulesturin kann brúka tíðina til undirvísingarlæru í lærugreinini.
Jacob Eli S. Olsen heldur ikki, at tilgongdin til læraraútbúgvingina verður minni, um upptøkutreytirnar verða herdar.
- Heldur hinvegin verður avleiðingin tann, at vit fáa væl motiveraðar umsøkjarar. Umsøkjararnir fara at vita í góðari tíð, hvørjar treytirnar eru, og so kunnu teir fyrireika seg til tað. Ert tú ikki væl fyri fakliga í lærugreinini, sum tú skalt undirvísa í, er sera trupult at undirvísa í henni. Í fólkaskúlanum og á miðnámi eru góðir lestrarvegleiðarar, sum kunnu vegleiða næmingunum, hvat krevst á læraraútbúgvingini.
Vanliga verða 35 tikin inn á læraraútbúgvingina; í ár søktu 52, 32 gjøgnum kvotu 1 og 20 gjøgnum kvotu 2.
Skúlablaðið
Pedda við Stein gøtu 9
100 Tórshavn
Tel. 23 57 73
Teldupostur: turid@bfl.fo ella skulabladid@lararafelag.fo
2015 © Bókadeildin. All rights reserved.

robotstxt: allowed

filter: keep


text:
Vladimir Lenin
Vladimir Iljitj Lenin (russiskt: Bлaди́Mиp Илbи́ч ЛéHиH, upprunaliga Vladimir Iljitj Uljanov, Bлaди́Mиp Илbи́ч yлbяHoB, f. 22. apríl 1870 í Simbirsk, d. 21. januar 1924 í Gorki) var sovjetiskur statsleiðari í tíðarskeiðnum 6. november 1917 til deyða sín. Hann var ein týdningarmikil marxistiskur revolutionerur teoretikari, hvørs íkast til ta marxistisku teoriina verður nevnt leninisma (av hesum: marxistisk-leninisma).
Navnið Lenin er tað revolutionera dulnevni, sum Vladimir Uljanov er best kendur undir. Hann brúkti hetta navnið fyrstu ferð í 1901, og tá brúkti hann eisini fornavnið Nikolaj. Seinni undir hansara politisku stórheitstíð bleiv hann nokk mest kendur undir sínum almenna for- og faðirsnavni: Vladimir Iljitj Lenin. Sjálvt navnið Lenin er eftir øllum at døma komið av tí sibirisku ánni, sum nevnist Lena.
Lenin verður sæddur sum høvuðsmaðurin handan russisku kollveltingina og stovnarin av tí sovjettisku tjóðini, sum undir kalda krígnum var ein av tveimum stórveldum heimsins. Hann skrivaði rættiliga nógv, umleið 15 000 normalsíður liggja eftir hann, mest um kollveltingina. Eftir kalda kríggið blivu nógvar standmyndir av Lenin knústar sundur, bæði í Sovjetsamveldinum og í Eysturevropa.
Ávísingar úteftir[rætta | rætta wikitekst]
- Vladimir Lenin, snl.no


text:
Landsbarnadansistevna var leygardagin, og suðuroyingar vóru gestablíðir vertir fyri umleið 400 dansiglaðum børnum og vaksnum
Gestirnir komu snimma á morgni við Smyrli á Krambatanga, har gingið var í
skrúðgongu til høllina í Trongisvági. Har setti Rasmus Joensen, formaður í Sláið
Ring barnadansistevnuna, áðrenn farið var upp á gólv.
Dansað
varð fram til døgurða og kvøtt varð Sigmundskvæði yngra, Gullbrandskvæðið.
Flóvin Bænadiktsson, Torkils døtur, Ormurin Langi, Bjerget, Nykurs vísa, Stolt
Signhild, Mallebro og Ólavur Riddararós. Næmingar úr Skt. Frants skúla høvdu
eina serliga framførslu, har tey vístu fram dansispøl.
Eftir
døgurðasteðg varð stóri dansihópurin býttur í tveir bólkar, sum fóru hvør í sína
leið við bussum og staðkendum ferðaleiðarum.
Fyrri bólkurin
fór suður til Vágs at dansa, og síðani gekk leiðin longur suður til Sumbiar, har
dansistovan legði gólv til enn fleiri kvæði.
Seinni bólkurin
fór norður til Fámjins, til Sandvíkar og síðani til Hvalbiar at trína dans.
Stóri hópurin hittist aftur á Krambatanga um kvøldið, har Smyril og ferðafólk
bíðaðu. Har kvóðu smáu og stóru dansararnir tríggjar vísur, áðrenn punktum varð
sett fyri barnadansistevnuni 2009 við at øll sungu ”Boðar tú til allar
tjóðir”.
Barnadansistevnan verður væntandi í Eysturoynni
næsta ár.
Kelda : Dimma.fo


text:
Her er ein stallur til 16 hestar (vinstrumegin) og 4 standa í bygninginum við síðuna av (til høgru). Hestarnir eru á beiti um summarið og unghestar eru í haganum. Á beiti fáa hestarnir eisini sligið græs, soleiðis at teir kunnu standa longri á sama stykki. Teir standa á einum stórum stykki, har tað ikki er neyðugt at taka hestaperur upp. Hestarnir standa inni frá mitt oktobur til 1.mai.
Tøini verða lagt uttanfyri, har øll kunnu koma og taka (gott til havan!). Tað er betri um tað hevur ligið upp í eitt ár, tá koma eisini sílfiskarar eftir ormum. Annars hevur Henke brúkt tøini saman við gomlum jarn og betong til at planera við.
Tøini verða lagt uttanfyri, har øll kunnu koma og taka (gott til havan!). Tað er betri um tað hevur ligið upp í eitt ár, tá koma eisini sílfiskarar eftir ormum. Annars hevur Henke brúkt tøini saman við gomlum jarn og betong til at planera við.
Fóðrað verður við vátum og turrum hoyggji úr ballum. Teir fáa 3 ferðir um dagin; morgun, eftirmiddag og á midnátt. Eisini kunnu teir fáa sligið græs ella frukt og grønt. Her verður brúkt føroyskt hoyggj, sum Henge hoyggjar sjálvur og tað er bíligari enn at keypa aðrastaðni frá. Henge fær gjarna alt hoyggj í hús áðrenn Òlavsøku.
Ígjár var Henge úti at ríða fyri fyrstu ferð á einum unghesti hjá sær. Hetta gekk soleiðis fyri seg, at hann legði saðil og boksl á hann og tók hann við sum hondhest saman við einum av ríðihestunum hjá sær. Tá komið var heim aftur, setti hann seg upp á unghestinum og fór beinanvegin avstað við hinum hestinum sum hondhestur. Ríðihesturin kann stýrast við røddini og unghesturin fylgir enn einaferð við, men við ryttara á. Einigin dramatikkur og ongar trupulleikar.
Nú eg var i Vágunum mátti eg frætta um Henge visti nakað um Brandur (Gullbrandur) hjá mær, tí eg havi hoyrt hann var haðani frá. Eg fekk at vita, at familjan hjá Henge, áðrenn hann beginnti við íslendskum hestum, hevði 3 ryssur, sum allar itu Branda og tey ólu eitt blandað hestaslag og fingu 3 fyl um árið og vóru tey mest sum altíð gul við svørtum beinum. Ryssurnar eru deyðar, tann síðsta fyri fáum árum síðani, langt yvir 20 ár gomul. Jú, hetta kann ljóða sum upprunað hjá Brandi, havi altíð hugsað um, hvat slag hann man vera 🙂....


text:
Sáttmáli um Heim í Havn til børn og ung við autismu undirskrivaður
Landsverk og Kontrast undirskrivaðu í gjár sáttmála um heildarráðgeving í sambandi við, at ætlanin er at byggja Heim í Havn til børn og ung við autismu.
Hetta er ein av verkætlanunum hjá landsstýriskvinnuni í almannamálum, Eyðgunn Samuelsen, um at byggja nýggjar og virðiligar bústaðir til fólk við serligum tørvi, í hesum føri at útvega betri karmar til børn og ung við autismu.
Børn og ung við autismu hava serligan tørv, sum familjurnar í fleiri førum ikki megna at møta. Fyri at bæði børnini og familjur teirra kunnu hava eitt nøktandi lív er umráðandi, at tað almenna veitir hóskandi dagtilboð, umlætting og í ávísum førum bústað.
Ætlanin er byggja ein býling við trimum høvuðseindum, ein við seks búplássum, ein við seks umlættingarplássum og einari virkiseind, har børn og ung fara at koma til ymiskt frítíðarvirksemi.
Í løtuni er bíðilisti og komandi árini fer tørvurin at vaksa, og mett er tí, at neyðugt er at taka hond um hesa avbjóðing sum skjótast. Hendan verkætlanin hevur til endamáls at útvega betri karmar til børn og ung í Føroyum við autismu.
Løgtingið samtykti 19. apríl 2018 verklagslógina um at byggja eitt búheim og umlættingarheim í Tórshavn til børn og ung við autismu. Kontrast hevði einasta uppskotið í sambandi við útbjóðingina, men metti bygginevndin, at uppskotið frá Kontrast var so mikið gott at farast skuldi undir samstarv við Kontrast. Arbeitt hevur verið við einum skipanaruppskoti, sum varð handað í november 2018, og nú verður farið undir víðari projekteringina. Sambært tíðarætlanini byrjar sjálv byggingin í apríl í 2020 og klárt verður at flyta inn í apríl 2022.
Mynd: Mayfinn Norðoy, Kári Dahl Christiansen, báðir frá Kontrast, Eyðgunn Samuelsen, landsstýriskvinna, Árant Andriasson og Kirstin Hansen, bæði frá Landsverki


text:
A.P. Møller-Mærsk fekk í fjør eina bót fyri at brúka ólógliga arbeiðsmegi. Tað skrivar Tv2, ið hevur søkt um skjalainnlit í øllum løgregludømunum í Danmark.Skjalainnlitið vísir, at løgreglan í fjør gav 121 bøtur til 117 fyritøkur, ið høvdu fólk í
Tess vegna, elskaðu mínir, líkasum tit altíð hava verið lýdnir, so arbeiðið, ikki bert sum tá ið eg eri hjástaddur, men nú nógv meira, tá ið eg eri frástaddur, upp á tykkara egnu frelsu við ótta og bivan;
Fil. 2,12
"Pínan, sum fylgir við at játta, verður sum beiskur heilivágur, sum vil lekja"
Søren Kierkegaard


text:
13. januar 2017
Steypakappingin hesaferð verður stuðla av PM Heilsølu og ber hesaferð heitið FaxeKondi-kappingin.
Dagført 18.jan: Dysturin 21. jan er fluttur frá kl 18 til 19.
Dagført 23.jan: Dysturin 22. jan hjá kvinnum er fluttur til týskvøldið kl 18:30.
Putlispælið við FaxeKondi-kappingin er lagt, og leikskráin er hendan:
Fríggjadag til sunnudag, 3. til 5. februar, verða fyrru hálvfinalurnar hjá kvinnum leiktar.
Týsdag til hósdag, 7. til 9. februar, verða fyrru hálvfinalurnar hjá monnum leiktar.
Hvar hesar hálvfinalurnar verða, tað velst um, hvørji liðini eru.
Leygardagin 18. februar verða finalurnar leiktar í Høllini á Hálvi í Havn.
Klokkan 13:30 verður finalan hjá kvinnunum, og klokkan 16:00 verður finalan há monnum.
H71 er einasta felag, sum hevur tvey lið í kappingin fyri menn. Hóast sannlíkindini eru lítil, so er teoretiskt ein møguleiki fyri, at H71 hevur bæði liðini í finaluni. Livst, so spyrst ;)
Og kvinnurnar hjá okkum luttaka eisini. Spennandi verður at síggja. hvussu tær fara at klára seg móti Hvonn-liðunum, sum eru ávíkavist øðrum, triðja og sætta plássi.. Okkara kvinnur eru greitt á odda í 1. deild.
25. juli
18. juli
23. juni
14. juni
12. juni
27. mai
21. mai
7. apríl
15. februar
13. februar
Hondbóltsfelagið H71
Hoyvíkshøllin
Postsmoga 1067
FO-188 Hoyvík


text:
Grundlóg hjá KFUM-skótunum í Føroyum
§1 Navn
1. Samskipanin ber navnið: KFUM-skótarnir í Føroyum
§2 Viðurskifti við KFUM, aðrar skótasamskipanir í Føroyum og altjóða skótarørsluna
1. Samskipanin er ein sjálvstøðug eind í samstarvi við KFUM-feløgini í Føroyum.
2. Miðað verður ímóti góðum samstarvið við aðrar skótasamskipanir í Føroyum.
3. Altjóða umboðan fer fram gjøgnum Føroya Skótaráð.
§3 Endamálið
1. Samskipanin er eitt kirkjuligt arbeiði við tí endamáli at lata børn og ung møta gleðiboðskapinum og við sínum lyndisskapandi frítíðarvirksemi at uppala til dugandi samfelagsborgarar, at vera sjálvstøðug og demokratisk, at kenna ábyrgd og at virða onnur fólkasløg.
§4 Arbeiðsgrundreglur
1. Endamálið hjá samskipanini eigur at vera grundað á grundreglur Baden-Powells, ið byggja á patrúljuskipanina. Hetta verður framt gjøgnum skiftandi arbeiðshættir við trúboðan, kristnifrálæru, skótaítrótti, útilívi og øðrum mennandi virksemi, har skift verður millum samarbeiði við onnur og við sjálvstøðugt virksemi hjá tí einstaka.
§5 Úlvalyftið, úlvalógin og loysanarorðið
1. Úlvalyftið: Eg lovi at gera mítt besta fyri at lýða Guð, at halda úlvalógina og hvønn dag gera nakað fyri at gleða onnur.
2. Úlvalógin:
1. Úlvurin aktar gamla úlvin.
2. Úlvurin gevst aldri.
3. Loysanarorð úlvanna: Ger títt besta!
§6 Skótalyftið, skótalógin & loysanarorðið
1. Skótalyftið: Við æru míni gevi eg tað lyfti, at eg eftir førimuni vil vera trúgvur móti Guði og landi mínum, at vera hjálpsamur móti øllum og halda skótalógina.
2. Skótalógin:
1. Skótin er sannur í talu og atferð.
2. Skótin er trúgvur.
3. Skótin er hjálpsamur.
4. Skótin er góður vinur.
5. Skótin er høviskur í øllum lutum.
6. Skótin er djóravinur.
7. Skótin er lýðin.
8. Skótin er sparin og røkin.
9. Skótin er væl hýrdur.
10. Skótin er reinur í huga, orðum og gerðum.
3. Loysanarorð skótanna: Ver til reiðar!
§7 Limir
1. Bæði gentur og dreingir kunnu gerast limir í samskipanini. Samskipanin er ópolitisk og savnar limir sínar úr øllum stættum.
§8 Skipan
1. Samskipanin er ein felagsskapur av øllum KFUM-skótum í Føroyum. Samskipanin er býtt sundur í bólkar.
2. Bólkarnir í samskipanini hava tilknýti til KFUM, har slíkt er. Leiðararnir stuðla skótum, ið hava fylt 17 ár, at gerast limir í KFUM á staðnum.
§9 Stovnan
1. Ein bólkur er settur á stovn, har bólkaráð er valt og stovnanin er góðkend av landsnevndini.
2. Landsnevndin kann taka av eina og hvørja eind í samskipanini.
§10 Bólkaráð
1. Bólkaráðið hevur alla ábyrgd av tí kristi liga, siðiliga og fíggjarliga virkinum hjá bólkinum. Til at binda bólkin fíggjarliga, herundir seta fasta ogn í veð, krevst undir skrift frá formanni, kassameistara og bólkaleiðara.
2. Bólkaráðið hevur vald at seta á stovn og taka av bólkin í samstarvi við landsnevndina.
3. Í bólkaráðnum sita: bólkaleiðari, bólkahjálpari og allir liðleiðararnir. Harumframt
verður ein limur valdur av viðkomandi KFUM-nevnd, ein ella tveir limir úr kirkjunnar arbeiði og tveir ella í mesta lagi 5 limir fyri foreldrini, valdir av foreldrunum.
4. Foreldraumboð kunnu bert veljast millum foreldur at limum undir 17 ár.
5. Heldur bólkaráðið tað verða neyðugt, kann talið av limum økjast. Bólkaráðið skipar seg sjálvt við formanni og kassameistara, ið ikki er sami persónur, og útnevnir tveir grannskoðarar. Bólkaráðið eigur at hava regluligan fund minst tvær ferðir árliga, og skal annar teirra vera í januar, áðrenn landsfundin.
6. Undir serligum umstøðum kann landsnevndin góðtaka eina aðra samanseting av bólkaráðnum á staðnum.
§11 Leiðarar
1. Leiðarar skulu vera limir í fólkakirkjuni og soleiðis vera hugaðir fyri at fremja eitt arbeiði á kristnum støði. Sum leiðari eigur ein at vera trúgvur móti endamálinum og arbeiðsgrundreglunum hjá samskipanini, at kenna ábyrgd og vera íðin innan arbeiði í bólkinum, at taka lut mest møguligt í tiltøkum, ið samskipanin skipar fyri, og at útbúgva seg mest møguligt sum leiðari.
2. Heitið leiðari fatar um: liðhjálpara, liðleiðara, bólkahjálpara, bólkaleiðara, skótaovasta, landsnevndarlimir og leiðara, ið av landsnevndini hevur fingið litið upp í hendur serlig størv at røkja.
3. Har KFUM er, eigur leiðari, sum hevur fylt 20 ár, at gerast limur.
4. Áðrenn ein leiðari verður útnevndur í einum bólki, skal viðkomandi verða góðkendur av bólkaráðnum og hava undirritað eina leiðaraváttan, sum er orðað av Landsnevndini.
5. Bólkaleiðarin verður valdur av bólkaráðnum fyri tvey ár ísenn. Valið fer fram í januar mánaða tað ár, landsfundur er. Valbæri hevur ein og hvør limur í samskipanini, ið hevur undirskrivað leiðaraváttan ella í sambandi við valið undirskrivar slíka.
6. Ein leiðari kann verða frásettur um so er, at bólkurin og landsnevndin, ið kunngerð viðkomandi at fara frá, eru samd um tað.Landsnevndin kann taka stig til at seta ein og hvønn leiðara frá.
§12 Bólkurin
1. Bólkurin er ein eind við einum ella fleiri liðum, t.e. úlvaflokkur, skótalið, ungdómsskótalið og rovaralið.
2. Leiðsluna av bólkinum hevur bólkaleiðarin ábyrgd av fyri bólkaráðnum, ið hevur ábyrgd aftur fyri landsnevndini.
3. Heldur bólkur uppat at virka, tekur bólkaráðið í samstarvi við landsnevndina støðu til, hvat gerast skal við ognirnar. Er bólkaráðið ikki tókt, tekur landsnevndin avgerð um hvat gerast skal við ognirnar.
§13 Liðið
1. Bólkurin kann vera eitt ella fleiri av einstøku liðunum.
2. Liðið er býtt sundur í patrúljur. Liðleiðarin hevur dagligu leiðsluna undir ábyrgd bólkaleiðarans og bólkaráðsins. Liðleiðarin eigur vanliga at hava ein ella fleiri liðhjálparar.
§14 Landsnevndin
1. Samskipanin verður stýrd av eini landsnevnd.
2. Í landsnevndini sita 7 limir, sum verða valdir av landsfundinum fyri 2 ár í senn. Hesir kunnu tó veljast aftur. Eisini verða valdir 2 tiltakslimir.
3. Landsnevndin skipar seg sjálv við formanni, næstformanni, kassameistara og skrivara. Kassameistari kann veljast uttanfyri Nevndina. Formaðurin í landsnevndini er skótaovasti.
4. Til at binda samskipanina fíggjarliga og løgfrøðisliga krevst samtykt í landsnevndini og undirskrift frá skótaovasta og næstformanni.
§15 Landsfundurin
1. Landsfundurin er hægsti myndugleiki hjá samskipanini. Landsfundurin verður hildin annaðhvørt ár, fyrst í februar, við hesi dagsskrá:
1. Val av fundarstjóra.
2. Góðkenning av mynstringarlistum og ásetan av gyldigum atkvøðum.
3. Frágreiðing frá landsnevndini um virkið seinastu árini.
4. Grannskoðaðir roknskapir verða framlagdir til góðkenningar.
5. Frágreiðingar um virkið í bólkunum og fíggjarviðurskifti teirra.
6. Ásetan og sundurbýti av limagjaldi.
7. Viðgerð av innkomnum málum.
8. Viðgerð av uppskotum til broytingar í grundlógini, broyting ella góðkenning av viðtøkum og reglugerðum hjá samskipanini.
9. Val av limum og tiltakslimum í landsnevndina.
10. Val av grannskoðara.
11. Ymiskt.
2. Atkvøðurætt hevur hvør bólkur við trimum atkvøðum fyri fyrstu 50 limirnar og síðan eina atkvøðu fyri hvørjar byrjaðar 25 limir. Sami luttakari kann hægst atkvøða við trimum atkvøðum. Brævatkvøður til landsfundin kunnu ikki góðkennast.
3. Somuleiðis hava teir, sum av landsnevndini eru útnevndir til ávísar uppgávur, atkvøðurætt
við einari atkvøðu á tí øki uppgávan fevnir um.
4. Landsfundurin verður lýstur í minsta lagi 12 vikur áðrenn við skrivligum boðum til teir ymsu bólkarnar, har dagsskráin verður greiniliga lýst.
5. Mál, ið ynskjast viðgjørd á landsfundinum, mugu vera landsnevndini í hendi í seinasta lagi 8 vikur áðrenn fundin. Innkomin mál, saman við dagsskránni, roknskapinum fyri tvey tey seinastu árini og fíggjarætlanini fyri komandi ár, verða lýst 4 vikur áðrenn
fundin.
6. Uppskot til valevni í landsnevndina skal vera landsnevndarformanninum í hendi í seinasta lagi 8 vikur áðrenn fundin. Tó kunnu undantøk gerast, um ikki nøktandi tal av uppstillaðum eru. Valbæri hevur ein og hvør limur í samskipanini, ið hevur fylt 18 ár og hevur undirskrivað leiðaraváttan ella í sambandi við valið undirskrivar slíka. Uppskot til valevni verða kunngjørd saman við dagsskránni.
7. Eykalandsfundur kann haldast, um landsnevndin heldur tað vera neyðugt, ella fleirtalið av bólkunum vilja tað.
8. Tíðarfreistin fyri lýsing av eykalandsfundi kann frávíkjast í mun til lýsing av landsfundi. Tó minst átta dagar.
9. KFUM-feløgini hava rætt til at senda eitt umboð til landsfundin, men uttan atkvøðurætt.
§16 Avtøka av samskipanini
1. Uppskot um avtøku av samskipanini skal vera lýst í dagsskrá fyri landsfundin og eigur at verða viðtikið á tveimum fylgjandi landsfundum, fyrru ferð við 3/4 av greiddum atkvøðum, tó minst 3/5 av møguligum atkvøðum, og seinnu ferð við vanligum meiriluta.
2. Ognirnar hjá samskipanini verða við avtøku at lata KFUM-feløgunum í Føroyum í varðveitslu við áheitan um at fáa aftur á stovn felagsskap við sama endamáli.
§17 Broytingar í grundlógini
1. Uppskot til broytingar í hesi grundlóg skulu vera lýst í dagsskrá til landsfundin og vera góðtikin við 3/4 av greiddum atkvøðum. Grundlógin er viðtikin á landsfundi í Tórshavn, tann 25. november 1972 og endurskoðað á landsfundi í Tórshavn, tann 7. februar 1998 og á landsfundi í Tórshavn tann 2. februar 2002.


text:
Nógv kjak hevur verið um at farstøðin á Krambatanga ikki hevur verið opin allan dagin, so at ferðafólk sleppa inn at kroka. Opið er bara hálvan tíma áðrenn og eftir fráferð hjá Smyrli.
Hann vísir á, at um tað skal vera longri opið, so má fólk setast burturav til at ansa eftir, tá ið bygningurin er opin.
– Vit hava eina farmastøð, ið liggur beint við, og tey fólkini, ið arbeiða har hava so ein lykil til bygningin, sum Landsverk varar av, og kunnu tí hava opið, tá ið teir koma og fara, sigur Hilmar Eliasen.
Hann vísir á, at tað er munandi meira ferðsla á farstøðini í Havn í mun til á Krambatanga og tí er meira virksemi har, so at til ber at hava opið allan dagin.
Lurtið eftir samrøðuni, sum Árni Gregersen hevði við Hilmar Eliasen, stjóra á Strandferðsluni á FM1 í gjárkvøldið.


text:
Á landsfundinum hjá FUR 4. juli 2020 handaði Rói B. Poulsen heiðurlønirnar, sum stjórnin hevði avgjørt at lata til Astrid Joensen, Havnar KFUK skótar, Alisu Hammer, Blái Krossur Ungdómur og Áslakur Heinesen, Skótabólkurin Lervíks Páll.
Grundgevingarnar fyri at lata heiðursløn FURs 2020 eru hesar:
Astrid Joensen, Havnar KFUK skótar fyri at vera ein sonn eldsál fyri Havnar KFUK-skótar og alla skótarørsluna. Astrid hevur ein livandi áhuga fyri skótarørsluni sum heimsumfatandi felagsskapi, og hevur skipað fyri og verið á nógvum legum og túrum í Føroyum og kring allan heimin.
Astrid hevur stóra námsfrøðiliga vitan, er virkisfús, kreativ og stuðlandi og tekur stóra ábyrgd bæði hjá Havnar KFUK-skótum, Føroya KFUK-skótum og í Føroya Skótaráði.
Alisa Hammer, Blá Krossur Ungdómur fyri at gera eitt sera stórt arbeiði ímillum børn og ung, sum koma frá heimum, ið hava rústrupulleikar.
Alisa er eitt menniskja við einum stórum hjarta, sum gevur alt fyri at hjálpa einum mestsum ósjónligum bólki í okkara samfelag – børnum, ungum og familjum hjá fólki, ið hava trupulleikar við rúsdrekka- og rúsnýtslu.
Áslakur Heinesen, Skótabólkurin Lervíks Páll fyri sítt megnar arbeiði í KFUM skótabólkinum Leirvíks Páll. Áslakur hevur serstakliga gott tak á børnunum og leggur stóran dent á, at læra børnini at verða sjálvbjargin, at kenna ábyrgd og harvið gerast dugnaligir samfelagsborgarar, sum er partur av endamálinum hjá KFUM skótunum í Føroyum.
Í 45 ár hevur skótabólkurin havt gleði av arbeiðinum, sum Áslakur hevur lagt í skótarnir, og hetta hevur uttan iva eisini havt eina jaliga og mennandi ávirkan á lívið hjá nógvum børnum og ungum.
Um heiðursløn FURs
Heiðursløn FURs er eitt heiðursbræv og ein heiðursløn uppá millum kr. 5.000 - 10.000.
Endamál FURs við at lata heiðurslønina er, at:
• geva eldsálum innan barna- og ungdómsfelagsarbeiði viðurkenning
• geva barna- og ungdómsfeløgum viðurkenning fyri teirra arbeiði
• vekja áhuga millum børn og ung fyri sjálvbodnu barna- og ungdómsfelagsskapunum
• vísa á samfelagsliga týdningin, sum arbeiðið hjá sjálvbodnum barna- og ungdómfelagsskapum hevur kring alt landið.
Um tú veitst okkurt, sum VP ikki veit - skriva so til vp@vp.fo


text:
Ein dystur í SMS-deildini varð leiktur í kvøld. Stjørnan var á vitjan hjá Kyndli, og tað endaði við, at heimaliðið var omaná.
Kyndilskvinnur vóru á odda í fleiri løtum í 1. hálvleiki, men Stjørnan hekk væl í. Fram til tíggju minuttir inn í 2. hálvleik var munurin ongantíð meira enn tvey mál, men so skoraði Kyndil fýra ferðir á rað og avgjørdi í roynd og veru dystin.
Hjá Kyndli skaraði Marianna Eystberg framúr. Hon skoraði heili tíggju ferðir. Hjá Stjørnuni gjørdist Tóra Eliasen toppskjútti við sjey málum.
Við sigrinum flytir Kyndil seg nærri oddinum, meðan tað nú er langur vegur hjá Stjørnuni til topp-fýra.
Kyndil - Stjørnan 27-19 (12-10)
Støðan í SMS-deildini eftir níggju umfør:
1. VÍF (14 stig)
2. H71 (13 stig)
3. Neistin (11 stig)
4. Kyndil (10 stig)
5. Stjørnan (5 stig)
6. StÍF (1 stig)
Sunnudagin er fult umfar á skránni:
14.00:
VÍF - Neistin
StÍF - Kyndil
15.00
Stjørnan - H71


text:
Tað veit den.. Her hevur verið stilt á blogginum í nakrar dagar. Eg havi snøkt sagt valt at tikið mína roynd fram um SukurSøtt, hvat halda tit? ikki so býtt ha? Tað er ikki bara bara, og tað hevur kraft... Continue reading →
Tá eg sá at evnið fyri síðstu viku var GLEÐI, visti eg at hetta var júst nakað fyri meg. Eg var undir rættiliga stórum trýsti, tí eg skuldi upp í roynd fríggjadagin. Eg var soo nervøs fyri hesari royndini, men... Continue reading →
Evnið hesa vikuna er sera áhugavert. Tað munnu verða fá, ið ikki ynskja sær meira dirvi. Tað kann brúkast til alt, og ofta er tað júst tann eginleikan, vit mangla fyri at koma heilt har vit ynskja. Eisini hava venjingarnar... Continue reading →
Tíðin flýgur og triðja vikan við SKÍN’17 er farin um bak. Evnið hesa vikuna “SJÁLVSMISKUNN” er sera viðkomandi fyri nógvar kvinnur. Vit hava allar lyndi til, at verða ljótar við okkum sjálvar. Vit geva okkum sjálvum heitir, ið vit ikki... Continue reading →
Altso tit, hósdagur og vikuskiftið er liiige om hjørnet. Áhh sum eg gleði meg! Í samband við at eg eri við í skeiðnum SKÍN’17 við Monu, so er futtur komin í køkin. Ikki bara við sukri og sjokulátu, men eisini... Continue reading →
SKÍN ’17 – Vika 2 Enn ein vika farin afturum. Er tað bara hjá mær, ella gongur tíðin hjá tykkum eisini alt for skjótt?? Ein klárar næstan ikki at fylgja við! Mona hon koyrir á okkum og tað er júst... Continue reading →


text:
Ódnir
Ódn er ógvuliga hvassur vindur. Ódn er ringasta veður ein kann hugsað sær. Himmal og hav standa í einum, og fólk mugu taka alt leyst tilfar, sum liggur úti, upp og fáa tað til høldar innandura ella surra tað væl fast. Síðan mugu fólk halda seg innandura, so leingi ódnin leikar í. Harður vindur verður kallaður ódn, tá vindmegin er 12 á Beaufort-talvuni, sum merkir at vindmegin er í minsta lagi 32,8 m/s. Tað er ikki ofta, at slíkar ódnir herja, men tað kemur meir enn so fyri. Í Føroyum er hetta hent fleiri ferðir, t.d. minnast mong fólk sonevndu Jólaódnina, sum herjaði í Føroyum í 1988 og gjørdi sera stóran skaða. Jólaódnin var beint áðrenn jól í 1988. Um kvøldið hin 24. november 2011 rakti aftur ein ódn beint á Føroyar[1] og gjørdi skaða kring alt landið.[2] Normenn nevndu ódnina Berit [3]. Alsamt leika einar 2000 ódnir í ymsa staðni á Jørðini. Tær harðastu ódnirnar hava sjálvar serstaka vindskipan, meðan tær fúka avstað sum ein eind.
Í ávísum støðum á Jørðini, til dømis í Meksikoflógva, eru javnan ódnir av landafrøðiligum viðurskiftum. Tær flestu av ódnunum, sum kykna upp norðanfyri miðkring millum Amerika og Afrika, enda sínar dagar við strendurnar í USA, men onkur heldur leiðina fram norður við strondini til Newfoundland and Labrador í Kanada, og fær hon tá fatur á einum brúgvalagi, mennist hon til eitt djúpt lágtrýst, sum vanliga kemur móti Føroyum og hevur ódnarveður við sær. Ódnarveður kann elva til ræðuligar oyðingar, vindurin verður so ógvusligar, og umframt at bera móru, kava og sand við sær, kann ódnin eisini gera flóðaldu. Flóðaldan er tann mest oyðandi megin í ódnarveðri. Lufttrýstið fellur brádliga í miðjari ódnini, og sýgur sjógvin at sær. Samstundis melur stormurin í lingur um flóðalduna, og ger hana størri. Flóðaldan, ein múrur av sjógvi, fer við ódnini, og rennur hon á land, verður stórskaði.


text:
Fuglur
Fuglur (frøðiheiti - Aves) er tvíføtt ryggdýr ið hevur fjøður, veingir og nev, og verpur egg. Fuglar eru einastu djór, ið hava fraðrar. Teir hava heitt blóð sum súgdjórini. Til eru eini 9.000 fuglasløg, og tey liva um allan knøttin. Í heitum londum eru til dømis litfagrir pappageykar, í urtagørðum bringureyðar og trøstar, av sjófuglum kunnu nevnast pingvin og lundi. Flestu fuglar eru væl bygdir at fúgva og hava sterkar bringuvøddar. Kropsbeinini eru løtt, poknut og opin innan. Tað lættir um vektina. Eisini fjaðrarnar eru lættar. Teir verja kroppin og halda hann heitan. Veingjarfjaðrarnar sita so tættar, at vongurin verður slættur, og luft sleppur ikki inn ímillum fjaðrarnar, hvørki undir ella á. Velið gevur javnvág og stýrir flognum. Nakrir fáir fuglar fáa ikki flogið. Sum dømi kunnu nevnast pingvinir, strutsar og tann sjáldsami uglupappageykurin í Ný Sælandi. Fuglar hava ikki tenn, men nógvir hava sterkt nev. Flestir fuglar, helst ørnir og aðrir ránsfuglar, síggja og hoyra væl, men teir tevja lítið. Tann lítla humlukolibriin er heimsins minsti fulgur. Hon er bara 5 cm. long og vigar bara 2 g. Strutsurin er heimsins størsti fuglur og verður yvir 2,5 m. høgur og vigar eini 150 kg. Fuglar fáa ikki sum súgdjór livandi ungar. Teir verpa egg, sum teir so noyðast at bøla, so at tey eru heit. Ungin búnast í egginum og livir av reyðanum. Nakrar vikur seinni brestur fyri nev og ungin kemur út. Nógvir fuglar gera sær reiður, men verpur á rókina. Geykar verpa í reiður hjá øðrum fuglum og lata so teir ala ungarnar upp. Vanliga eru nýklaktu ungarnir púra hjáparleysir, naknir og blindir. Vit siga, at teir eru reiðurfastir, og foreldrini mugu bera í teimum mat og verja teir fyri fíggindum, til teir eru floygdir.
Fjaðarbúnin er ymiskur í liti og útsjónd. Músabrøður, spurvar og aðrir fuglar hava hyljandi morreyðan lit. Aðrir fuglar hava bjartar, ásýniligar litir. Í verpingartíðini gera litirnir tað lættari hjá hesum fuglum at velja og finna sær maka og lætta eisini um at halda flokkinum saman. Smáar kolibriir hava einar 1.000 fjaðrar, savnur fleiri enn 25.000. Fjaðrar eru úr keratini eins og hár og negl á fólki. Fjøðurin er stinnur leggur í miðjuni, báðumegin ganga teinar úr legginum, og teinarnir eru bundnir saman av tøttum hjáteinum, ið eru tengdir saman við smáum krókum. Leggur og teinar eru skeggið á fjøðurini. Undir verndarfjaðrunum er dún; tað lívir væl. Um dagin hava fuglar úr at gera at ansa ungunum, eta og reinska fjaðrarnar. Sumt av tí, ið fuglur ger, er íborið og nýtist ikki at lærast fyrst, til dømis at leita sær føði ella at flúgva. Men fuglalát má lærast, teir herma eftir øðrum fuglum.


text:
Skrivar tú trygging verður eisini leitað eftir øðrum endingum av orðinum sum t.d. tryggingar og tryggingarvirksemi.
Skrivar tú ?trygging verður leitað eftir orðum sum t.d. lívstrygging og lívstryggingar.
Skrivar tú ”trygging” verður einans leitað eftir júst hesum sniðnum av orðinum.
3. mai 1994Nr. 53
Kunngerð um umhvørvisreglur, sum seinast broytt við kunngerð nr. 111 frá 7. september 2009
Við heimild í § 4, § 35, stk. 2, § 45, § 72, stk. 3 og § 77 í løgtingslóg nr. 134 frá 29. oktober 1988 um umhvørvisvernd hevur landsstýrið fyrisett:
Kapittul 1
Alment reinføri
§ 1. Órudd o.a. Ikki er loyvt at lata órudd liggja og rekast. Bý- ella bygda(r)ráðið skal halda almenn pláss, vegir, áir, áarinntøk við veg og rennur rein, meðan avvarðandi eigari skal halda tún og onnur privat uttandura øki rein.
Stk. 2. Bý- ella bygda(r)ráðið kann geva boð um, at órudd og annað burturkast skal beinast til hóskandi stað, jvb. kunngerð um burturkast.
§ 2. Evja. Hyljar, tjarnir, díki, áir og løkir innangarðs skulu haldast rein, og kann bý- ella bygda(r)ráðið áseta nærri reglur hesum viðvíkjandi. Evjan úr teimum skal førast burtur og leggjast soleiðis, at hon ikki er til ampa fyri umhvørvið ella er til heilsuvanda.
§ 3. Toftir. Bý- ella bygda(r)ráðið kann geva eigara ella grundeigara boð um, at toftir og leivdir yvirhøvur av bygningum, og ikki liðugt bygd hús, sum standa at detta niður ella hava staðið hálvgjørd í nógv ár, skulu takast niður minst 15 cm undir lendið og um hvussu tey skulu verða beind burtur, jvb. tó løgtingslóg um friðan av fornminnum og bygningum.
§ 4. Skaðadýr. Verður komið fram á skaðadýr, sum kunnu vera til álvarsligan ampa ella heilsuvanda, skal bý- ella bygda(r)ráðið geva boð um, at neyðug tiltøk skulu fremjast til at beina fyri skaðadýrunum.
§ 5. Hvalvágir. Bý- ella bygda(r)ráðið skal ansa eftir, at hvalvágir ikki verða so dálkaðar, at vandi er fyri, at hvalur, sum verður dripin á vánni, ikki er egnaður til fólkamat, jvb. løgtingslóg um matvørur.
§ 6. Fýringsútbúnaður. Elvir oljufýrur, ovnur ella tílíkt til royk, dust, óljóð ella aðrar ampar fyri fólk, íð búgva nærindis, kann bý- ella bygda(r)ráðið geva boð um, at neyðug tiltøk skulu setast í verk til at fyribyrgja hesum.
§ 7. Akfør. Ikki er loyvt at hava motorin á akførum í gongd, tá ið tað ikki er neyðugt.
Kapittul 2
Ampar frá vinnuligum virksemi og ávísum frítíðarvirksemi
§ 8. Elvir vinnuligt virksemi, herundir vinnuligt, alment virksemi og alment og privat byggivirksemi, sum ikki er umfatað av kap. 5 í løgtingslóg um umhvørvisvernd, til dálking ella til heilsuvanda, kann bý- ella bygda(r)ráðið geva boð um, at neyðug tiltøk skulu setast í verk til at fyribyrgja hesum, herundir at avmarkingar skulu vera í tíðarskeiðnum, sum virksemið kann fara fram í.
Stk. 2. Stk. 1 er eisini galdandi fyri frítíðarvirksemi, herundir virksemi á ítróttarøkjum og í frítíðarfeløgum, um hetta elvir til álvarsligar óljóðampar fyri fólk, íð búgva nærindis.
Stk. 3. Ber ikki til at fáa bøtt um amparnar, ella verður ikki gjørt sum ásett av bý- ella bygda(r)ráðnum sambært stk. 1 og 2, kann bý- ella bygda(r)ráðið seta forboð fyri virkinum ella virkseminum.
Kapittul 3
Vernd av vatnveitingarlendum
§ 9. Dálking av vatnveitingarlendum. Ikki er loyvt at dálka vatnveitingarlendi, herundir koyra í ella á tey taðfall, so tað setur omaní, breiða ella grava niður ella goyma tílíkt so nær vatnveiting ella løkum, ella vaska á tílíkum støðum, so vandi er fyri, at vatnið verður dálkað av tí.
Stk. 2. Alt vatn, sum rennur í vatnbrunnar, ið standa innangarðs, ígjøgnum bø ella annað velt ella taðað lendi, skal verða veitt gjøgnum rør.
Stk. 3. Har, sum drekkivatn verður tikið, skal bý- ella bygda(r)ráðið seta upp skelti, sum týðiliga boðar frá, at øll dálking er bannað.
§ 10. Verndarøki. Bý- ella bygda(r)ráðið skal fyri vatnveitingarvirki, ið tekur vatn úr áum, løkum, keldum ella vøtnum, skipa eitt verndarøki, har ikki er loyvt at reka vinnulívsvirki, stovnar, tjaldstaðir ella tílíkt, ella at goyma evni, ið kunnu dálka vatnveitingarvirki.
Stk. 2. Bý- ella bygda(r)ráðið skal bera so í bandi at tað, ið lagt verður undir verndarøki, verður tinglýst á avvarðandi ogn við raðfesti framman fyri øll onnur rættindi í ognini.
Stk. 3. Bý- ella bygda(r)ráðið kann seinni gera broytingar í verndarøkinum og góðkenna einstøk viðurskifti, ið bannið sbrt. stk. 1 fevnir um.
§ 11. Nærri ásetingar. Bý- ella bygda(r)ráðið kann geva tey boð ella seta tey forboð, ið neyðug eru til tess at tryggja at áir, løkir, keldur ella vøtn, ið vatnveitingarvirki nýta, ikki verða dálkað vatnveitingini at bága, t.d. við vask og við nýtslu hjá dýrum at drekka, herundir at størri ella minni víddir uttan um vatnveitingarlendi skulu verða innigirdar. Bý- ella bygda(r)ráðið kann seta forboð fyri at fiska ella sigla á slíkum áum, vøtnum ella brunnum, ella at hetta bert má fara fram eftir nærri ásettum treytum.
Stk. 2. Møguligt endurgjald verður latið samsvarandi reglunum í kapittul 3 í løgtingslóg um umhvørvisvernd.
Kapittul 4
Vernd av baðvatni
§ 12. Uttandura baðvatn. Bý- ella bygda(r)ráðið hevur eftirlit við hyljum og byrgingum í áum, vøtnum og firðum, sum nýtt verða til svimjing, og skal gera regluligar sýnistøkur av hesum vatni til nærri kanningar.
Stk. 2. Staðfesta kanningar, at vatnið er dálkað ella óegnað til at svimja í, skal bý- ella bygda(r)ráðið kanna orsøkina til dálkingina og geva boð um, at neyðug tiltøk skulu setast í verk til at fyribyrgja hesum.
Stk. 3. Ber ikki til beinanvegin at avmarka dálkingina, skal bý- ella bygda(r)ráðið seta forboð fyri at svimja í økinum, til vatnið aftur er reint.
§ 13. Innandura baðvatn. Ikki er loyvt at fara undir bygging av svimjihyljum, sum ætlaðir eru almenningi ella nógvum fólki, uttan góðkenning frá bý- ella bygda(r)ráðnum. Hetta er eisini galdandi fyri hyljar á hotellum, tjaldstøðum, skúlum, frítíðarplássum og tílíkum, hóast hyljarnir bert eru ætlaðir teimum vitjandi.
Stk. 2. 1) Bý- ella bygda(r)ráðið skal hava regluligt eftirlit við svimjihyljum og tilhoyrandi økjum, herundir frárenslum, klosettum, brúsurúmum og umklæðingarrúmum, við atliti at vanligum reinføri og vatngóðsku. Bý- ella bygda(r)ráðið skal gera regluligar sýnistøkur til at kanna vatngóðskuna eftir nærri reglum, sum Umhvørvisstovan ásetir.
Stk. 3. Verða viðurskiftir staðfest, sum kunnu vera til vanda fyri heilsuna, skal bý- ella bygda(r)ráðið geva boð um, at neyðug tiltøk skulu setast í verk til at fyribyrgja hesum, og tað kann seta forboð fyri svimjing, um viðurskiftini ikki eru fingin í rættlag innan ásetta freist.
Kapittul 5
Frárensl av vatni, spillvatni, o.a.
§ 14. Spillvatn. Grundeigari hevur skyldu til at bera so í bandi, at spillvatn ikki setur inn á annan mans grund. Um so er, skal hann fyri egna rokning bøta um amparnar, og kann bý- ella bygda(r)ráðið áseta nærri reglur hesum viðvíkjandi.
§ 15. Góðkenning til húsabygging. Loyvt er ikki at fara undir húsabygging, uttan bý- ella bygda(r)ráðið hevur góðkent, hvussu grund- og omanávatnið skal veitast burtur, hvussu vera skal við spillvatni, og húsini mugu ikki verða tikin í nýtslu, fyrr enn bý- ella bygda(r)ráðið hevur váttað, at alt er sum fyrisett.
Stk. 2. Størri húsaumbyggingar koma undir somu reglu.
§ 16. Nærri ásetingar. Bý- ella bygda(r)ráðið kann geva boð um neyðug tiltøk á dálkandi ella heilsuvandaliga burturleiðing av spillvatni, regnvatni, omanávatni og grundvatni, herundir at gerast skulu frárenslleiðingar úr óbygdum økjum.
Stk. 2. Bý- ella bygda(r)ráðið kann geva boð um, at opnar veitir skulu leggjast í rør, um tær elva til vanda fyri dálking ella til heilsuvanda.
Kapittul 6
Klosett
§ 17. Gerð, reingerð, broyting og burturtøka av klosettum. Talið og innrættingin av klosettum í íbúðum, sethúsum og bygningum annars skal vera í samsvari við kommunala byggireglugerð ella loyvi frá bý- ella bygda(r)ráðnum.
Stk. 2. Í økjum við eini spillvatnsleiðing, sum bý- ella bygda(r)ráðið hevur góðkent, skulu klosett gerast sum vatnklosett.
Stk. 3. Bý- ella bygda(r)ráðið kann geva boð um ella áseta reglur um, at gerast skulu vatnklosett í íbúðum, sethúsum og bygningum annars, ella at talið av vatnklosettum skal økjast.
Stk. 4. Elva klosett til álvarsligar ampar ella heilsuvanda, kann bý- ella bygda(r)ráðið geva boð um, at klosettini skulu reingerast, broytast ella takast burtur.
§ 18. Almenn klosett. Bý- ella bygda(r)ráðið skal bera so í bandi, at gjørd verða vatnklosett til almenna nýtslu á støðum, har umstøðurnar tala fyri tí.
Kapittul 7
Rottangar, spillvatnsleiðingar o.a.
§ 19. 2) (Sett úr gildi).
§ 20. Spillvatn frá vatnklosettum. Spillvatn frá vatnklosettum skal leiðast í rørum til rottanga ella spillvatnsreinsiverk. Kommunstýrið kann áseta nærri reglur um tøming av rottangum og reinsiverkum, jvb. eisini kunngerð um spillvatnsevju.
Stk. 2. 1) Tað er ikki loyvt at taka í nýtslu rottangar, sum ikki lúka vanlig standardmál fyri rottangar, jvb. nærri tilvísing frá Umhvørvisstovuni.
Stk. 3. Útleiðing í uppsavningarbrunn má bert gerast eftir loyvi frá bý- ella bygda(r)ráðnum. Uppsavningarbrunnur má ikki setast nærri enn 2 metrar frá sethúsi ella grannamarki.
§ 21. 2) (Sett úr gildi).
Stk. 2. Hevur bý- ella bygda(r)ráðið lagt ella fer tað at leggja spillvatnsleiðing, hava eigarar av lendi, sum liggur nærindis, fyri egna rokning skyldu til at leiða egið spillvatn til felags spillvatnsleiðingina, og kann bý- ella bygda(r)ráðið áseta nærri reglur hesum viðvíkjandi.
Stk. 3. Bý- ella bygda(r)ráðið kann geva boð um, at hús ganga saman um at gera spillvatnsleiðing. Bý- ella bygda(r)ráðið skal geva boð um hetta, um spillvatnið frá einum øki elvir til álvarsliga dálking ella til heilsuvanda.
§ 22. Røkt av spillvatnsleiðingum o.t. Allar spillvatnsleiðingar, frárenslleiðingar, niðurlopsbrunnar o.t., skulu røkjast og reinsast so ofta, tað er neyðugt eftir árstíðini og viðurskiftunum annars, soleiðis at vandi ikki er fyri dálking ella til heilsuvanda.
Stk. 2. Bý- ella bygda(r)ráðið skal ansa eftir, at spillvatnsleiðingar, frárenslleiðingar, niðurlopsbrunnar o.t., feittbrunnar, oljuútskiljarar og spillvatnsreinsiverk verða hildin rein og í góðum standi.
Kapittul 8
Húsdýrahald
§ 23. Húsdýrahald. Í býum, býarlíkum bygdum og í meira býarlíkum býlingum kann bý- ella bygda(r)ráðið gera av, at húsdýrahald ikki er loyvt uttan góðkenning frá bý- ella bygda(r)ráðnum.
Stk. 2. Um so er, at húsdýrahald, sum ikki er umfatað av kap. 5 í løgtingslóg um umhvørisvernd, elvir til ampa, sum t.d. stink, gang, nógva flugu, nógva rottu, kann bý- ella bygda(r)ráðið geva boð um, at neyðug tiltøk skulu setast í verk til at fyribyrgja hesum, og í førum, tá ið ikki verður gjørt eftir boðunum, seta forboð fyri dýrahaldinum.
§ 24. Fjós, stallar o.t. Gólv í fjósi til neyt, ross, seyð o.t., skal vera steinsett ella stoypt. Flórurin skal vera úr vatntøttum tilfari.
Stk. 2. Frárensl frá fjósum, stallum o.t. skulu førast í køst, mykjubrunn ella tílíkt í tøttum leiðingum, jvb. eisini ásetingarnar í kapittul 7.
Stk. 3. Ikki er loyvt at hava fjós til neyt og ross í kjallarum uttan góðkenning frá bý- ella bygda(r)ráðnum. Góðkenning kann bert verða givin, um gólvið yvir fjósinum er úr betongi uttan lemm ella úr øðrum eins tøttum tilfari, og at tað hevur ljóara 30 cm2 til víddar pr. m2 gólvvídd í fjósinum, og gongur 1 metur upp um mønuna ella har, sum húsini eru hægst. Skal tað, sum eftir er av kjallaranum, nýtast til matgoymslu, skulu tøtt og heil skilarúm vera ímillum.
§ 25. Køstar, mykjubrunnar, súrhoyggjabrunnar o.t. Køstar, mykjubrunnar, súrhoyggjabrunnar o.t. skulu verða vatntættir bæði í botninum og til veggirnar, hava tætt lok ella annað, sum forðar fyri avguvan og luktampum, og mugu ikki verða settir nærri enn 8 metrar frá sethúsi, skúla, kirkju ella almennum vegi uttan so, at bý- ella bygda(r)ráðið metir tað vera ógjørligt hjá viðkomandi at seta tílíkan bygning so langt burtur frá.
Stk. 2. Køstar, mykjubrunnar og súrhoyggjabrunnar o.t. skulu tømast so ofta, at eingin vandi er fyri, at teir flóta yvir.
Stk. 3. Tøð frá køstum og mykjubrunnum skal nýtast til taðing soleiðis, at hetta ikki elvir til dálking av áum ella er til ampa fyri fólk, ið búgva nærindis.
Stk. 4. Bý- ella bygda(r)ráðið kann seta forboð fyri nýtslu av køstum, mykjubrunnum, súrhoyggjabrunnum o.t., tá ið nýtslan elvir til vanda fyri dálking ella heilsuvanda.
§ 26. Nærri ásetingar. Bý- ella bygda(r)ráðið kann áseta nærri reglur um bygging og reinhald av fjósum, stallum, seyða-, høsna- og dunnuhúsum, køstum, mykju-, súrhoyggja- og landbrunnum o.t. Bý- ella bygda(r)ráðið kann geva boð um neyðug tiltøk og steðga byggingum, um reglurnar ikki verða fylgdar.
Kapittul 9
Kirkjugarðar
§ 27. Bý- ella bygda(r)ráðið hevur eftirlit við líkhúsum og kirkjugørðum. Ikki er loyvt at taka kirkjugarðar, sum eru niðurlagdir, í aðra nýtslu uttan góðkenning frá Landslæknanum.
Stk. 2. Bý- ella bygda(r)ráðið skal tryggja, at grundvatnið í kirkjugørðum verður veitt væl og virðiliga burtur, og at eldri veitingar um neyðugt fáa ábøtur, soleiðis at grundvatnið kemur niður undir vanliga gravardýpd.
Kapittul 10
Eftirlit
§ 28. Atgerðir framdar av eftirlitsmyndugleikanum. Um boð ella forboð, sum verða givin við heimild í hesi kunngerð, ikki verða lýdd innan ásettu freist, kann eftirlitsmyndugleikin lata atgerðina verða framda fyri rokning tess, ið ábyrgdina hevur. Útreiðslurnar ber avvarðandi ogn.
Stk. 2. Tá ið atgerðir eru bráðneyðugar til tess at forða álvarsamari dálking ella spjaðing av dálkingini, ger eftirlitsmyndugleikin tað, ið neyðugt er uttan boð og fyri rokning tess, ið ábyrgdina hevur.
Stk. 3. Løgreglan er eftirlitsmyndugleikanum til hjálpar við fremjingini av heimildum sbrt. stk. 1 og 2, tá ið vandi er fyri álvarsamari dálking.
Stk. 4. Ásetingarnar í stk. 1-3 verða nýttar á sama hátt, tá eftirlitsmyndugleikin gevur boð um, at ólóglig viðurskifti skulu steðgast.
§ 29. Óreglulig viðurskifti. Verður eftirlitsmyndugleikin varugur við ólóglig viðurskifti, skal hann steðga hesum uttan so, at talan er um slík, sum skilliga hava lítið upp á seg.
Stk. 2. Er eitt dálkandi virki byrjað uttan góðkenning, loyvi, ímóti galdandi avgerðum um bann ella ímóti ásettum treytum, kann eftirlitsmyndugleikin krevja fyritøkuna, virkið ella útbúnaðin burtur.
§ 30. Atgongd hjá eftirlitsmyndugleikanum. Eftirlitsmyndugleikin hevur atgongd til almennar og privatar ognir at fáa til vega upplýsingar at nýta í avgerðum sbrt. hesi kunngerð. Um neyðugt er løgreglan myndugleikanum til hjálpar í hesum sambandi.
Stk. 2. Verður tað kravt skal lógváttan sýnast fram.
§ 31. 1) Eftirlit hjá kommunufelagsskapi ella Umhvørvisstovuni. Kommunustýrum er, eftir at hava boðað landsstýrismanninum frá hesum, heimilað at leggja eftirlitsuppgávur sínar eftir hesi kunngerð til kommunufelagsskap ella Umhvørvisstovuna.
Stk. 2. Umhvørvisstovan hevur eftirlit við fyritøkum, virkjum og útbúnaði, sum kommunustýri eigur í ella rekur.
Stk. 3. Um kommunustýri ella kommunufelagsskapur ikki røkir tær eftirlitsuppgávur, sum eru álagdar kommunustýrinum eftir hesi kunngerð, kann Umhvørvisstovan geva kommunustýrinum boð um, hvussu viðurskiftini skulu fáast í rættlag, ella landsstýrismaðurin kann geva boð um, at eftirlitið heilt ella partvíst skal verða framt av Umhvørvisstovuni.
Stk. 4. Um illgruni er um álvarsligt brot á hesa kunngerð, kann Umhvørvisstovan fremja beinleiðis eftirlit uttan um eftirlitsmyndugleikan á staðnum.
Stk. 5. Eftirlit hjá Umhvørvisstovuni eftir stk. 1 og 3 verður útint fyri rokning kommunustýrisins.
§ 32. 1) Góðkenning av kommunalum reglum. Áðrenn tær kunnu fáa gildi, skal Umhvørvisstovan góðkenna reglur, sum bý- ella bygda(r)ráðið ásetur við heimild í hesi kunngerð.
Kapittul 11
Avgerðir eftir hesi reglugerð
§ 33. Skrivligar ella munnligar avgerðir. Avgerðir eftir hesi reglugerð skulu fráboðast skrivliga til tann ella tey, sum vara av. Tá bráðneyðug tiltøk mugu gerast til at fyribyrgja álvarsligari dálking, kunnu boð ella forboð gevast munnliga. Ein munnliga avgerð skal skjótast gjørligt eisini fráboðast skrivliga.
§ 34. Upplýsing um kærumøguleika. Ein avgerð skal veita upplýsing um, hvønn myndugleika avgerðin kann kærast til og freistina fyri hesum.
§ 35. Freist fyri at fylgja avgerðum. Í boðum ella forboðum skal í sambandi við avgerðina vera ásett ein freist fyri at fylgja avgerðini. Í teimum førum, ið nevnd eru í § 33, har bráðneyðug tiltøk mugu gerast, kann verða avgjørt, at avgerðin skal fylgjast alt fyri eitt.
§ 36. Málsinnlit og rættindi til at bera síni sjónarmið fram. Áðrenn avgerð verður tikin um boð ella forboð, skal móttakarin hava skrivliga frásøgn og kunnast um, at hann hevur rætt til málsinnlit og til at bera síni sjónarmið fram. Móttakarin eigur í hesum sambandi at fáa áheitan um at veita upplýsingar, ið kunnu lýsa kostnað, fyrimunir og vansar við avgerðini.
Stk. 2. Vikið kann verða frá frásøgn sum nevnd í stk. 1, um bráneyðug tiltøk mugu gerast, ella um frásøgn eyðsýnt kann ætlast at vera óneyðug.
§ 37. Ólóglig viðurskifti. Ásetingarnar í §§ 35 og 36, stk. 1, verða ikki nýttar til fráboðan um at steðga ólógligum viðurskiftum.
Kapittul 12
Kærumál og undantaksloyvir
§ 38. 1) Kærumyndugleiki og kærufreist. Avgerðir hjá kommunustýrunum eftir hesi reglugerð kunnu innan 4 vikur kærast til Umhvørvisstovuna. Fellur kærufreistin á ein leygardag ella sunnudag, verður hon longd til næsta gerandisdag.
Stk. 2. 1) Avgerðir hjá Umhvørvisstovuni ella Landslæknanum kunnu kærast til Føroya Landsstýri.
§ 39. Steðgur fyri boði ella forboði. Ein kæra setir steðg fyri einum boði ella forboði til avgerð frá kærumyndugleikanum fyriliggur ella kærumyndugleikin avgerð annað.
Stk. 2. Tann myndugleiki, sum tekur avgerðina um boð ella forboð, kann kortini, tá serligar orsøkir eru til tað, samstundis við boðinum ella forboðinum gera av, at tað skal fylgjast uttan mun til kæru. Um hendan avgerð verður kærd, skal boðið ella forboðið fylgjast til kærumyndugleikin avgerð annað.
Stk. 3. Byggi- og tilgerðararbeiði, ið neyðug eru til at kunna nýta eitt loyvi ella eina góðkenning, kunnu ikki setast í verk áðrenn kærufreistin eftir § 38 er úti.
§ 40. 1) Landsstýrið kann í serligum føri geva undantaksloyvir frá ásetingunum í hesi kunngerð, tá avvarðandi kommunustýri og Umhvørvisstovan geva sítt tilmæli til hetta.
Kapittul 13
Revsi- og gildisreglur
§ 41. Revsireglur. Er harðari revsing ikki uppiborin sambært øðrum reglum, verður við bót revsaður tann, ið
1) ikki heldur § 1, stk. 1, § 2, § 7, § 9 stk. 1 og 2, § 13, stk. 1, § 14, § 15, § 17, stk. 1 og 2, § 19, § 20, § 21, stk. 1 og 2, § 22, § 24, § 25, stk. 1, 2 og 3, § 27, stk. 1, og § 39, stk. 3,
2) ikki heldur treytir í loyvum ella góðkenningum givin við heimild § 13, stk. 1, § 15, § 19, § 20, stk. 3, § 21, stk. 1, § 23, stk. 1, § 24, stk. 3, § 27, stk. 1.
3) ikki ger eftir avgerðum við heimild í § 1, stk. 2, § 3, § 4, § 6, § 8, § 10, stk. 1 og 3, § 11, § 12, stk. 2 og 3, § 13, stk. 3, § 16, § 17, stk. 3 og 4, § 21, stk. 3, § 23, § 25, stk. 4, og § 31, stk. 3.
Stk. 2. Revsingin kann herðast til hefti ella fongsul í upp til eitt ár, um brotið er framt við vilja ella av grovum ósketni, og um tað við brotinum er
1) voldur skaði á umhvørvið ella elvdur vandi fyri tí, ella
2) fingin ella ætlaður peningaligur fyrimunur fyri viðkomandi ella onnur, heruppií við sparing.
Stk. 3. Fremur partafelag, lutafelag ella líknandi brot á hesa kunngerð, kann sektarábyrgd verða áløgd felagnum sum slíkum. Er brotið gjørt av kommunustýri ella kommunufelagsskapi, kann bý- ella bygda(r)ráðnum ella kommunufelagsskapinum verða álagt bót.
Stk. 4. Málini verða viðgjørd sum løgreglumál. Rættarmeðalin í rættargangslóginnnar kapitlum um at leggja hald á og rannsókn kunnu nýtast í sama mun sum í statsadvokatmálum.
§ 42. Gildisreglur. Hendan reglugerð kemur í gildi 30 dagar eftir at hon er kunngjørd.
Stk. 2. Samstundis fara úr gildi:
1) kunngerð nr. 68 frá 29. september 1969 um eina standard heilsusamtykt, sum broytt við kunngerð nr. 57 frá 8. juli 1985 í teimum kommunum, sum hon er sett í gildi fyri,
2) kunngerð nr. 63 frá 14. september 1976 um heilsusamtykt í Tórshavnar kommunu, sum broytt við kunngerð nr. 103 frá 5. september 1988 og
3) heilsusamtykt fyri føroysku bygdakommunurnar frá 9. september 1933 í teimum kommunum, sum hon er sett í gildi fyri.


text:
Tað var ein flokkur av fryntligum skorpiónum, ið tók móti fjølmiðlunum á tíðindafundinum á Hotel Føroyum í gjár. Teir lovaðu, at tað vit fáa í kvøld á Summar Festivalinum verður hvørki meira ella minnið enn Scorpions.
– Vit eru Scorpions, og okkara tónleikur er fangandi rokkløg, ið ljóða sum vit, eingin onnur rødd ljóðar sum røddin hjá Klaus Meine, tá tú hoyrir Scorpions, so veitst tú, at tað er okkum tú hoyrir, greiddi gittarleikarin Rudolf Schenker, tá hann var atspurdur, um hvat vit kundu vænta okkum at hoyra á Vágsbøi í kvøld.
– Tá vit byrjaðu at spæla tónleik høvdu vit teirri filosofi, at vit skuldu ferðast kring allan heim við okkara tónleiki, og tað er feitt enn at hava somu filosofi, greiddi Rudolf Schenker frá um orsøkina, til at bólkurin var komin til Føroyar.
– Vit fara allastaðni, har tey hava ravmagn, og sjálvt um hetta ikki beinleiðis er á vegnum til Brasil, har vit spæla næstu konsertina, so vildu vit fegin higar, og fáa eitt sindur av vatni, áðrenn vit skuldu til regnskógin, helt Klaus Meine sangari fram.
Tónleikarnir lovaðu, at konsertin í kvøld fer at verða eitt ordiligt rokkshow.
– Í 80’unum var okkara show risastórt, tað var ein onnur tíð, alt skuldi verða so stórt sum møguligt. Í 90’unum var ein heilt onnur tíð, áhugin fyri stóru konsertunum fór. Konsertir skuldu helst vera í smáum klubbum. Tí var eingin orsøk at brúka nógvan pening upp á stórt show, ístaðin valdu vit at fokusera upp á tónleikin. Sjálvandi skulu vit hava eitt stórt ljósannlegg, og spæla á einum stórum palli, tí tað skulu vit brúka til framførsluna, men tónleikurin skal vera í fokus, greiddi Rudolf Schenker frá. Limirnir vístu á, at eftir tríggjar væleydnaðar framførslur í London, er sjálvsálitið í topp.
Limirnir í Scorpions kendu best Føroyar, sum landið við einum fótbóltslandsliði, sum var sera trupult at vinna á, áðrenn leiðin gekk hendan vegin. Men longu á vegnum til Havnar fekk bólkurin nógv onnur inntrykk. Hetta er eitt vakurt land, og tað er fasinerandi við øllum vatninum, sum fyllur áirnar her, segði Klaus Meine. Áðrenn limirnir byrjaðu at fregnast um, hvønn mat teir áttu at royna, og um seyðakjøtið ella fiskurin var at fyritrekkja.


text:
Um AFS
Les um felagskapin, sum broytti heimin.
Søgan
AFS, sum vit kenna tað í dag, hevur eina longri søgu aftan fyri seg. Undir fyrsta og øðrum veraldarbardaga arbeiddi leiðandi fyrstuhjálpartænasta úr American Field Service á hermótinum, har tey hjálptu særdum fólki.
Tey sóu, at vantandi tolsemi og vantandi mentanarlig vitan ofta var orsøk til samanbrestir, harðskap og kríggj, og tað var eisini av teirri orsøk, at tey síðani stovnaðu felagsskapin AFS Intercultural Programs.
Fyrstuhjálpartænastan metti, at mentanarlig vitan var av størsta týdningi, fyri at fáa tann frið í heimin, sum tey so brennandi tráau eftir. Gjøgnum skiftisuppihald lærdu luttakararnir væl og virðiliga um fremmandar mentanir. Teir knýttu persónlig vinabond tvørtur um landamørk, og sostatt varð eisini størri kunnleiki um aðrar mentanir ognaður.
Luttakararnir lærdu eisini, at tað fremmanda ikki endiliga var vandamikið ella hóttandi – bara øðrvísi.
Týdningurin av tolsemi og kunnleika um aðrar mentanir fyri at gera heimin til eitt betri stað, er ikki minkaður gjøgnum árini. Grundleggjandi tankin aftanfyri er minst líka relevantur nú, sum áður. Tað er tað sjálvbodna arbeiðið, sum er kjarnin í tí heimsumfatandi felagsskapinum, sum AFS er vorðin til. Í dag eru fleiri enn 50.000 sjálvboðin í fleiri enn 50 londum. AFS í Danmark varð stovnað í 1957, og sama árið sendu Føroyar sín fyrsta skiftisnæming avstað.
AFS í altjóða høpi
Í altjóða AFS-netverkinum (AFS Intercultural Programs) eru sjálvstøðugir AFS bólkar í fleiri enn 50 londum. AFS er til staðar á øllum heimspørtunum.
Les meira um AFS Intercultural Programs í altjóða høpi við at trýsta her
Endamál
Felagið hevur til endamáls at arbeiða fyri friði við at styrkja medvitið um tað felags menniskjaliga, við at eggja til størri forstáilsi fyri mongu ymisku mentanunum í heiminum, og við at arbeiða við teimum felags vandamálunum, sum hótta heimssamfelagið.
Felagið ásannar, at friðurin er dynamiskur og hóttur av sosialum og búskaparligum órættvísi umframt av politiaskari og átrúnaðarligari intoleransu, bæði millum tær einstøku tjóðirnar, eins og í tí einstaka landinum.
Fyri at røkka endamálinum verður arbeitt við:
- at familjur, bólkar og ung fólk við ymiskum mentanarligum støði fáa nýggjar avbjóðingar og læra at viðgera tær í felag
- at eggja øllum luttakarum til at arbeiða á økjum, har tær royndir, tey fáa við AFS upplivingini, kunnu koma øðrum til góðar, og
- at samstarva við felagsskapum og stuðla átøkum við líknandi endamáli.
AFS í Føroyum
AFS í Føroyum er partur av AFS Interkultur í Danmark. AFS Interkultur er elsti og størsti felagsskapurin innan altjóða ungdómsskiftisuppihald. AFS er non-profit og er bygt á arbeiði hjá sjálvbodnum. Felagsskapurin er ikki heftur at handisligum, politiskum ella átrúnaðarligum áhugamálum, og endamálið er at arbeiða fyri friði gjøgnum tvørmentaðarligari fatan.
At felagsskapurin er non-profit merkir, at eitt møguligt fíggjarligt yvirskot ongantíð verður til gagns fyri einstakar persónar, men verður í staðin nýtt til at styrkja og betra um tiltøkini innan fyri endamálsrammurnar. AFS Interkultur í Danmark verður stýrt av einari nevnd, sum verður vald á aðalfundinum. Sekreteriatið við ansettum er á Frederiksberg, og fleiri enn 3.500 limir eru í lokalforeiningunum, sum eru spjaddar runt í Danmark, umframt eina lokalforeining í Grønlandi og so okkara í Føroyum.


text:
Bingjuplássið er stongt Leygardagin 3. juni 2017 vegna tekniskt brek hjá IRF.
- Minningarhald teirra sjólætnu
- Nes kommuna fingið nýggja heimasíðu
- Bygdaráðsfundurin útsettur
- Bingjuplássið stongt
- Starv sum skúlastjóri í Tofta skúla
- Falkon fekk Agnið
- Sangløta í Tabor
- FM í súkkling Runt Agnið
- Alemnn móttøka fyri Tordi og Jóngerð
- Komfirmatión í Fríðrikskirkjuni
- Tofta Kvøldskúli byrjar sítt virksemið
- VOX hevur konsert í Fríðrikskirkjun
- Salong Zet letur upp á Toftum
- Stórur dagur hjá B-68
- Bygdaráðsfundur útsettur
- B68 dagur í dag
- Skúlin byrjar aftur mikudagin 16. august
- Bingjuplássið stongt ólavsøkudag
- Ársroknskapurin og frágreiðing fyri 2016
- Skrivstovan verður stongd frá 24. juli til 9. august
- Levi gull vinnari í Racerunning
- Tilmeldingarlisti til grundstykkir
- Nógv fólk heilsaðu uppá Rynkurnar
- Team Rynkeby vitjar á Toftum í morgin
- Jóngerð Guttesen nýggjur leiðari í Roðanum


text:
2012-10-04 16:34
Býráðið skal taka stig til bíligar bústaðir
04. Okt 2012
Tórshavnar Býráð skal fáa gongd á bíliga bústaðarbygging. Kommunan...
Kommunur skulu sleppa at rinda til barnafamiljur
04. Okt 2012
Kommunurnar skulu hava størri heimildir at gera av, hvussu fólkið...
Depil til ung við serligum avbjóðingum
03. Okt 2012
Fríggjadagin 28. septembur 2012, varð uppskot til løgtingslóg um...
Óheft barnaumboð skal tryggja rættindini hjá føroyskum børnum
03. Okt 2012
Ein óheft skipan...
Rennibreyt eitt “must”
03. Okt 2012
Nú stundar ímóti býráðsvalið aftur, og spennandi verður, hvussu...
Skeiðið er við at vera runnið og hvat er hent á sosiala økinum
03. Okt 2012
Skeiðið er við...
Bátahavn og bátadráttur byggjast í Álakeri
03. Okt 2012
Bátaeigarar seta sín serstaka dám á havnaløgini. Teir hava...
Fyrispurningur til Bjørn Kalsø, landsstýrismann viðvíkjandi at tryggja føroyska dansinum dygga framtíð
15. Sep 2012
1. Hevur landsstýrismaðurin ætlanir...
Ætlar Heðin Mortensen at renna undan hesum lyftinum???
15. Sep 2012
Heðin segði, at skattaprocenti skuldi hækka 1% í 2 ár...
Valflesk
15. Sep 2012
Dimmalætting nevnir oddagreinina í dag fyri valflesk. Dimma skrivar, at nú lova valevnini til komandi...
Barnakekkurin er ein íløga í familjunar, Heðin
15. Sep 2012
Fólkaflokkurin vil styrkja barnafamiljunar. Sterkar familjur geva ein tryggan og...
Barnakekkur Fólkafloksins - ongin hækking í skattinum
12. Sep 2012
Borgarstjórin er ‘føddur’ formaður í býráðsins Fíggjarnevnd og skuldi dugað...
Fólkaflokkurin megnar at geva barnakekk og skattalætta til láglønt
12. Sep 2012
Vit í Fólkaflokkinum...
Framhaldsdeild í Sankta Frans skúla og íbúðir í Kommunuskúlan
12. Sep 2012
Lat okkum gera...
Bíligari at búseta seg í Havn
11. Sep 2012
Fleiri og fleiri ungar familjur velja at flyta úr...
Flatskatturin longu skapt 330 nýggj arbeiðspláss
29. Aug 2012
Formaðurin í Framsókn heldur, at endamálið við flatskattinum var...


text:
Grind í Haraldssundi
top30-07-2014 - 18:34 - Tóri Nielsen
Karl Johansen, sýslumaður, sigur við nordlysid.fo, at teir hava viðgjørt ymisku spurningarnar í morgun, nú grindin er í Haraldssundi, sum ikki er hvalvág og nú veðrið er heldur keðiligt.
- Vit hava tosað við grindaformenninrar norðanfyri. Eingin bátur er norðanfyri byrgingina og tað verður boðað frá vindi í upp til 18 m/s í dag. Tá er ikki ráðiligt at senda bátar norður um nakkin til grindina. Tískil kunnu bara stórir bátar fara til grindina, men vit kunnu ikki drepa grindina bara við stórum bátum. So niðurstøðan hjá okkum er tann, at vit goyma grindina í Haraldssundi til í morgin. Og eydnast tað, so verður hon rikin norður eftir runt Múlan og inn á Hvannasund, sigur Karl Johansen, sýslumaður við Norðlýsið. Ein gummibátur er hjá grindini, og tað er ein politi-bátur. Onkur hevur mett grindina til áleið 80 hvalir. Skrivar nordlysid.fo.


text:
Skrivað hevur Iðunn Tótudóttir
Nú styttist til, at 3.g’arir kring landið skulu lata BV3 uppgávuna inn. Røddin tosaði við Fríða Slættalíð, sum skrivaði sína BV3 fyri einum ári síðani. Hann gav okkum nøkur ráð til, hvussu tú best ber teg at.
- Hav eina tíðarætlan fyri skrivingina
- Tað stóra málið við BV3 er sjálvandi at fáa uppgávuna gjørda so góða sum gjørligt, men tað kann vera ringt at halda yvirlitið, um tú allatíð fokuserar uppá tað stóra málið. Tí er tað týdningarmikið, at tú hevur nøkur smærri mál, sum tú vil røkka, ið fevna seg yvir dagin ella tíman.
- Ein tíðarætlan kann verða eitt yvirlit, sum sigur, at hesi tíðpunktini skrivi eg um hesi evni, ella tíðarætlanin kann fara meira í smálutir. T.d kanst tú hava løtur, har tú bara skrivar alt, sum kemur í høvdið uttan at hugsa um rættstaving o.a.
- Skil ímillum skriving og frítíð
- Tað er týdningarmikið at hava ein skilnað millum skriving og frítíð. Hjá mær virkaði tað væl at leggja alt samband við umheimin frá mær, meðan eg skrivaði. Tað vil siga sløkkja telefon, Facebook og alt tað. Endamálið við hesum er at hava eitt klárt sinn,meðan tú skrivar.
- Tá tú so ikki skrivar, er tað gott at duga at traðka burtur frá uppgávuni og gera okkurt, sum einki hevur við uppgávuna at gera.
- Halt døgnrútmuna, hóast tað er freistandi at sova leingi
- Tað er gott at royna at fara tíðliga upp um morgnarnar at skriva, tí tá er sinnið fríkst og úthvílt.
- Brúka automatisku funktiónirnar á word, meðan tú skrivar
- Tey teknisku og formligu amboðini á word eru týdningarmikil. Til dømis síðuuppsetan og automatisku funktiónirnar til yvirskriftir, innihaldsyvirlit, sitat og bibliografi. Allarhelst hevur tú fingið vegleiðing í nýtsluni av teimum, men tað er eisini týdningarmikið, at tú brúkar amboðini, meðan tú skrivar. Soleiðis sleppur tú undan at skula leita ymiskt fram í uppgávuni í síðstu løtu og stríðast við at fáa uppgávuna skrivaða á rættan formligan hátt.
- Ver avgjørd/ur generelt
- Ver avgjørd/ur við háttalagnum, sum tú brúkar og møguliga skriva háttalagið í innganginum. Ver avgjørd/ur í nýtsluni av sitatum og spyr læraran, hvat ið er fyritrekt
- Ikki skriva uppgávuna frá A-Z
- Tá eg var komin til síðstu dagarnar av BV3-tíðarskeiðinum, var tað torført at finna motivatiónina til halda á at skriva. Tá eg las uppgávuna aftur mánaðar seinni, helt eg, at hetta kundi síggjast aftur.
T.d vóru partarnir ikki líka langir og kundu kanska verið kreativari. Tað kann vera klókt at hava meiri fleksibilitet millum partarnar, meðan tú skrivar.
- Fá onkran at rættlesa uppgávuna
- Til mína breytarverkætlan fekk eg ongan at rættlesa uppgávuna fyri meg, tí vóru eisini nógvar stavivillur og fleiri orðingar, sum kundi verið betur.
- Hetta er sjálvandi keðiligt, tí í ringasta føri verður samanhangurin ella boðskapurin í setninginum mistur. Tí kann tað viðmælast at fáa sær ein rættlesara.
- Ver sjálvkritisk/ur, men lít á teg sjálva/n
-Tá man situr hesar tvær vikurnar, kann tað oftani kennast kaotiskt. Tað var eisini mín uppfatan av BV3, tá eg var liðugur. Tá eg so nakrar mánaðir seinni las uppgávuna, fann eg útav, at mesta av uppgávuni var, sum eg ynskti hana at vera.
Í síðsta enda mást tú bara líta á tína egnu evnir men sjálvandi við sjálvkritikki.


text:
Faroexpo er eitt vinnuligt konsept, ið er samansett av partenariati og ráðstevnu.
– Endamálið við Faroexpo er at seta føroyskar fyritøkur og teirra virksemi í brennidepilin og at styrkja sambandið millum fyritøkur kring landið, umframt millum føroyskar og útlendskar fyritøkur, siga fyrireikararnir.
Á Faroexpo hava fleiri fyritøkur gjøgnum árini funnið sær samstarvsfelagar, undirveitarar og onnur óformlig sambond. Luttøkan undanfarin ár hevur vanliga ligið frá 50 til 70 luttakandi fyritøkur.
– Áhugin fyri ársins Faroexpo er óvanliga stórur, og fyriskiparnir kunnu frøast um at hava fingið luttakarar úr londum, sum ikki hava havt so góða umboðan áður, eitt nú Pólland og Grønland, har umboðanin í ár sær út til at gerast tann størsta higartil, siga fyriskipararnir.
VRG skipar fyri vinnustevnuni í samstarvi við Runavíkar kommunu, sum hevur verið ein aktivur viðspælari líka síðan Faroexpo varð fyriskipað fyrstu ferð í 2005.


text:
Kelda: sev.fo
Seinastu fimm árini hevur verið arbeitt miðvíst við spurninginum um, hvussu vit byggja fleiri óstøðugar, grønar orkukeldur inn í okkara elskipan, ið liggur avbyrgd í Norðuratlantshavi, samstundis sum vit varðveita støðufestið og javnvágina í skipanini, sigur John Zachariassen, nevndarformaður í SEV m.a. í nevndarfrágreiðingini fyri 2019, sum var løgd fram á talgilda aðalfundinum hjá elfelagnum fyrrapartin.
Nevndarformaðurin vísir á, at djúpir tøkniligir spurningar eru viðgjørdir í hesum tíðarskeiðnum, har nýhugsan og nýskapan eisini hava verið ein fortreyt fyri at koma longur á grønu kósini. Harumframt skulu vit áhaldandi vísa búskaparligt skynsemi soleiðis, at elprísurin verður so lágur sum gjørligt, verður staðfest í nevndarfrágreiðingini, sum er partur av umfatandi ársfrágreiðingini, ið SEV greiðir úr hondum á hvørjum ári.
Og tað gongur sjón fyri søgn í SEV, tí frágreiðingin ber boð um, at í løtuni fer nógv mennandi arbeiði fram, sum kemur føroyska samfelagnum til góðar longur frammi á grønu kósini. Talan er m.a. um sólorku, sjóvarfall, javnvág og gagnnýtslu av elorkuni og ætlaðu pumpuskipanina í Vestmanna. Harumframt verða tríggjar nýggjar vindmyllulundir bygdar í næstum. Tá verður vindorkumátturin meira enn trífaldaður úr 18 MW upp í 60 MW.
Pumpuskipan og javnvágin
- Vit noyðast alla tíðina at hugsa framtíðarmyndir – bæði um elorkutørvin, veitingartrygd og grøna orku. Tað er SEV, sum alla tíðina skal elføða alt samfelagið, og tískil liggur slóðbrótandi virksemið í DNA’num hjá elfelagnum, sum verður 75 ár 1. oktober 2021, staðfestir Hákun Djurhuus, stjóri í ársfrágreiðingini.
Í løtuni fyrireikar SEV eina pumpuskipan í Vestmanna, sum saman við vatnorkuni fær avgerandi týdning fyri kjarnan í elskipanina, sum skal grundast á støðuga orku, ið kann tryggja, at eingi sveiggj eru í elframleiðsluni. Vatnorka er støðug orka, um nóg mikið er til av vatnorku, og nøgdirnar av vatnorku verða í framtíðini tryggjaðar við pumpuskipanini í Vestmanna, har avlopsorka frá óstøðugu vindorkuni verður brúkt til at pumpa vatnið niðan aftur í byrgingarnar. Tá kunnu oljuverkini vera tiltakstrygd, um t.d. brek taka seg upp í grønu orkuframleiðsluni.
Tá ið talan er um grønar útbygggingar, sum fyri ein stóran part er óstøðugar orkukeldur, er neyðugt at granska henda partin nærri. Í hesum sambandi er Helma Maria Tróndheim, orkuverkfrøðingur og ph.d-granskari í holt við eina slóðbrótandi ph.d.-verkætlan um støðufestið í komandi føroysku elskipanini, sum skal grundast á 100 prosent grøna elorku á landi í 2030.
Í ph.d.-verkætlanini verður eisini hugt nærri eftir, hvussu elframleiðslan úr varandi orkukeldum í mest møguligan mun kann brúkast í sama øki, sum hon verður framleidd. Á henda hátt verður svinnið av elorku, sum verður flutt long strekki, avmarkað so nógv sum gjørligt.
Útbyggingarnar á Sundsverkinum, sum er trygdarnetið undir veitingartrygdini og grønu útbyggingunum, vóru komnar undir land við árslok 2019. Seinni hevur SEV yvirtikið nýggja partin av Sundsverkinum, ið svarar til kaðalsambandið, sum londini á evropeiska meginlandinum hava sínámillum, har tey kunnu keypa elorku frá hvørjum øðrum, um tey ikki megna at framleiða nóg mikið til sín sjálvs.
Sólorka
Í november 2019 var fyrsta stóra sólorkuskipanin í Føroyum knýtt í elskipanina, tá SEV setti eina 246 kW stóra sólorkulund í rakstur í Sumba. Talan er um eina royndarverkætlan, ið er sett upp á gamla fótbóltsvøllinum við Krossin í Sumba.
- Tað var lutfalsliga ómakaleyst at seta royndarskipanina á ein slættan fótbóltsvøll, og av hesi orsøk gjørdist verkætlanin eisini bíligari. Sumbiar kommuna skal hava takk fyri, at kommunan bjóðaði SEV henda møguleikan, sigur Terji Nielsen, menningarleiðari hjá SEV í ársfrágreiðingini hjá elfelagnum.
Hóast sólorkuskipanin var sett upp á myrkastu árstíð, so hevur SEV longu góðar royndir av skipanini, sum verður mett at framleiða 160 MWt árliga, tað svarar til elnýtsluna hjá 32 vanligum húskjum. Verður sólorka partur av orkusamansetingini í Suðuroy saman við vatnorkuni og oljuni á Vágsverkinum, kann hon spara Vágsverkinum umleið 35 tons av olju um árið.
- Sólorkan sum heild er ein áhugaverd orkukelda, haðani tað er møguligt at fáa 5-7 prosent av árligu elframleiðsluni, sum er mett til 600 GWt í 2030. Eitt sera gott ískoyti á grønu kósini – serliga um summarið, sigur Terji Nielsen.
Sjóvarfall
Um tað búskaparliga fer at loysa seg at framleiða elorku úr sjóvarfallinum, verður sjóvarfalsorkan ein týðandi orkukelda í framtíðini. Tað vísa fyribils úrslit av kanningum, ið eru gjørdar sum partur av ph.d.-verkætlanini um støðufestið í føroysku elskipanini.
SEV hevur saman við svenska felagnum, Minesto, sum er millum fremstu mennarar av havorkutøkni, sett skjøtil á eina royndarverkætlan við sjóvarfalli í Vestmannasundi. Tøknin, ið nýtt verður, er drekar, ið eru festir í eitt søkk á botni, og sum sveima runt í sjónum í einum 8-tali. Á drekunum situr ein turbina við einari skrúvu, sum í ferðini melur og framleiðir elorku.
Sjóvarfalsorka er støðugasta orkukeldan á okkara leiðum, tá talan er um varandi orku, tí tað ber altíð til neyvt at spáa um, hvussu hart rákið verður kring oyggjarnar. Tað er ymiskt, hvussu tað rekur á ymsu firðunum, so um sjóvarfalsturbinurnar verða spjaddar kring oyggjarnar, verður møguligt at hava sjóvarfall sum ein støðugan part av varandi orkukeldunum í framtíðini.
Altjóða viðurkendir serfrøðingar meta, at á allari jørðini er sjóvarfalsorka svarandi til 80 GW, og at nøgdin av sjóvarfalsorku kring Føroyar er tilsamans 1 GW. Av hesum ber væntandi til at gagnnýta 15-20 prosent, sum svara til 150-200 MW. Til samanberingar kann nevnast, at tá mesti eftirspurningur er eftir elorku í Føroyum, er framleiðslan tilsamans oman fyri 60 MW.
Elframleiðsla og búskapur
- 40 prosent í grønari elframleiðslu í 2019. Tað kann ikki ganga nóg skjótt at reisa næstu vindmyllulundina. Soleiðis ljóðar stutta niðurstøðan hjá Hera Mortensen, deildarstjóra fyri elframleiðsluni hjá SEV, tá hann í ársfrágreiðingini fyri 2019 umrøðir tølini fyri elframleiðsluna í fjør.
Elframleiðslan úr varandi orkukeldum minkaði úr 171,9 GWt í 2018 niður í 156,1 GWt í 2019. Tað er ein lækking á 9,1 prosent í grønu framleiðsluni eftir einum ári. Samstundis øktist eftirspurningurin eftir elorku 9,7 prosent – úr 352 GWt í 2018 upp í 386,1 GWt í 2019. Bæði í 2018 og 2017 øktist eftirspurningurin eftir elorku 5,3 prosent sammett við undanfarin ár, tá grøna elframleiðslan bæði árini var umleið 50 prosent.
Orsøkin til afturgongdina í grønu tølunum er m.a. at finna í tí sannroynd, at 2019 var turrasta árið seinastu fimm árini. Haraftrat var eisini væl minni av vindi í 2019. Kortini lá grøna elframleiðslan í meginøkinum oman fyri 80 prosent í 17,2 dagar í fjør, og í 5,9 dagar var elframleiðslan í meginøkinum 100 prosent grøn.
Úrslitið hjá SEV í 2019 er umleið 62 milliónir krónur eftir skatt. Hetta er eitt nøktandi úrslit, sammett við virksemið hjá elfelagnum. Tað er neyðugt við úrslitum á hesum støði, tá ið stórar íløgur við tilhoyrandi eginfígging framhaldandi standa fyri framman, verður staðfest í nevndarfrágreiðingini.
Oljan er framhaldandi ein stór útreiðsla hjá SEV, og oljunýtslan tilsamans var 143,9 milliónir krónur í 2019. Hetta er ein øking á 38,1 milliónir krónur sammett við 2018, og talan er um eina samlaða øking upp á 59,2 milliónir krónur sammett við 2017.


text:
Russiska Juliia Kuvshinova fekk bæði í posa og sekk, tá ið hon leygardagin vann steypagull við SÍ eftir 3-2-finalusigur á Mjølni og í sekundunum eftir dystin bleiv trúðlovað mitt á flogbóltsvøllinum.
Sjeikurin, Jan, rann inn á vøllin eftir dystin. Hann ikki bara hálsfevnir Juliiu, kyssir hana og ynskir henni til lukku við gullinum, men hann fer eisini á knæ og spyr um hon vil gifta seg við honum.
- Tað var sera óvæntað, men eisini ein stór løta. Eg skundaði mær at svara "ja, sjálvandi", sigur Juliia um hendingina.
Lesa alla søguna um Juliiu og Jan í Ítróttarsosialinum, sum er komin í handlarnar í dag. Har greiðir hon eitt nú frá hvussu tey hittust, um hendingina í høllini, um framtíðina og um Føroyar.


text:
Akureyri
Akureyri (ella Akuroyri á føroyskum) er ein býur og kommuna í Íslandi. Har búgva umleið 17.500 fólk. Kommunan er fjórðstørst í Íslandi, næst eftir Reykjavík, Hafnarfirði og Kópavogi). Býurin við upplandi er næststørst í landinum, næst eftir Reykjavíkarøkinum. Akureyri liggur væl fyri inni í einum djúpum firði. Veðurlagið har sigst vera nógv betri enn aðra staðni í Íslandi, og av tí hava bæði trø og blómur nógv betri liviumstøður har. Havnin á Akureyri er sera týdningarmikil, og har koma øll sløg av skipum árið runt.
Útferðarmøguleikar á Akureyri eru stak góðir. Har verður skipað fyri nógvum útferðum fyri ferðafólki, men í býnum eru eisini nógv støð, sum eru verd eina vitjan. Til dømis Matthias Jochumsson kirkja, hon er ógvuliga vøkur, og hevur tvey torn. Sigurhæðir, sum er forn-minnissavn Matthias Jochumssons, sum livdi frá 1835 – 1920, og sum yrkti tann íslendska tjóðsangin. Náttúrufræðistofnum Norðurlands, har allir fuglar og allar plantur, sum eru í Íslandi eru at síggja. Lystigarðurin, sum er vakrasta lund í Íslandi, og sum hevur allan tann íslendska vøksturin at vísa. Hatta vóru bert nøkur, men fleiri onnur merkisverd støð eru eisini.


text:
Wikipedia:Hendingar/19. januar
Hin 19. januar:
- 1853 - Væl kenda operan Il trovatore (trubadururin) hjá Giuseppe Verdi verður frumframførd í Róm. (lurta)
- 1966 - Indira Gandhi (myndin) verður vald til forsætisráðharra í India
- 2008 - Løgtingsval í Føroyum.
Leiðbeining[rætta wikitekst]
Á hesi síðu skulu helst bert vera tríggjar hendingar, ið verða skrivaðar stutt og í punktformi, danska Wikipedia hevur bert 3 hendingar fyri hvønn dagin, ið sæst á forsíðuni, tann enska hevur fimm hendingar og tann norska hevur uppaftur fleiri hendingar. Tað má bara vera upp til tann ið skrivar her at meta um, hvat ið passar best, men ikki ov nógvar hendingar. Hendingarnar skulu eisini kunna finnast aftur í greinini fyri dagin, og tað eigur at vera talan um týðandi hendingar fyri dagin.
Harumframt kunnu merkisdagar skrivast ovast (t.d. ólavsøka fyri 29. juli). Ein viðkomandi mynd skal eisini vera við her fyri at ímynda eina av hendingunum, hon skal bert vera 80 pixel (px) til støddar.


text:
Vit droyma øll um eitt enn betri samfelag, eitt samfelag sum mennist. Hetta kemur ikki av sær sjálvum. Góð leiðsla skal til. Hon er fyritreyt fyri menning og broyting.
Okkara samfelag hevur tí tørv á góðum og ídnum leiðarum, sum tora at seta mál, hugsa nýtt og megna at motivera fólk at røkka stórum málum í felagsskapi.
Børnini hava tørv á góðum leiðarum/foreldrum, sum skapa stimbrandi og tryggar umstøður fyri menning og lívsgóðsku. Fyritøkur, fyrisiting, sjálvbodnir felagsskapir, samkomur og kirkjur hava tørv á leiðarum, sum gerast enn betri til at leiða, menna og kveikja onnur. Í okkara politisku skipan er tørvur á leiðarum, sum tora at ganga undan, hugsa øðrvísi og taka avgerðir til gagns fyri alt landið.
Tíverri er tað ov lítið fokus á leiðslu og leiðslumenning í okkara landi. Eg haldi, at vit í alt ov lítlan mun viðurkenna, at tað eru góðir leiðarar, sum er lykilin til jaligar broytingar.
Tað er ein stór og neyðug avbjóðing at menna leiðarar á øllum økjum og á øllum stigum, so at teir við góðum førleikum ganga á odda og vísa vegin til eina bjartari framtíð. Leiðsla snýr seg jú um at leiða menniskju og organisatiónir fram ímóti felags málum.
Tað er alneyðugt at leiðsla verður sett breddan í nógv størri mun.
Okkara størsti tørvur er ikki fyrst og fremst kommunmurnýskipan, pensjónsnýskipan, heilsunýskipan ella nýggj átøk á ymisku økjunum. Alt hetta er gott og neyðugt.
Men fyritreytin fyri væl eydnaðum nýskipanum og framburði hjá bæði tí almenna og privata er, at leiðarar á øllum stigum gerast enn betri til at leiða, stimbra innovatión, seta mál og røkka teimum saman við teirra starvsfólkum.
Við hesum bloggi vil eg vera við til at seta leiðslu og innovatión á breddan. Eg bloggi um leiðslu, tí eg brenni fyri leiðslu. Eg bloggi, tí eg vil luta við onnur mínar tankar um leiðslu og geva mítt íkast til leiðslutilvitan- og menning.
Eg bloggi ikki, tí at eg haldi, at eg eri fulllærdur leiðari. Eg viðurkenni, at eg havi nógv at læra og at eg áhaldandi eigi at víðka mín sjónarring.
Sum leiðarar mugu vit vera eyðmjúkir og viðurkenna, at vit hava ikki allar førleikar og at vit mugu áhaldandi menna okkum og fáa íblástur frá øðrum. Vit mugu flyta okkum og blíva betri.
Ein leiðari, sum stendur í stað, leiðir ongan. Hin góði leiðarin er tilvitaður um tørvin á sjálvsmenning og kveikjan fyri at kunna leiða og kveikja onnur.
Ímynda tær, um allir leiðarar í Føroyum settu sær hetta mál: “Eg havi sum mál ta komandi árið at gerast 5-10% betri leiðari” Hetta hevði uttan iva sett í gongd jaligar broytingar í øllum samfelagnum.
Eitt betri samfelag krevur betri leiðarar. Tí má leiðsla á breddan.


text:
- Tíðindi, mentan og ítróttur
Føroyar verða raðfestar í nýggjari politiavtalu
Føroyar verða raðfestar í nýggju politiavtaluni.
Tað sigur Nick Hækkerup, løgmálaráðharri, í svari til Edmund Joensen, fólkatingsmann hjá Sambandsflokkinum. Hann spurdi, um føroysku og grønlendsku umboðini á fólkatingini verða tikin við, tá samráðst verður um n ýggja politiaavtalu.
Nick Hækkerup sigur, at norðuratlantisku løgregludømini eru øðrvísi enn løgregludømini í Danmark, t.d. tá talan er um landafrøði, undirstøðukervi, uppgávurøkt og kriminalitet.
Eisini er stórur munur á Føroyum og Grønlandi. Hetta fer sjálvsagt at mynda nýggju politiavtaluna, sum eisini fevnir um føroysku løgregluna, sigur løgmálaráðharrin.
Fegnast
Edmund Joensen sigur, at hann fegnast um, at føroyska løgregludømið verður raðfest í nýggju politiavtaluni.
Hann hevur fleiri ferðir gjørt vart við, at løgreglan í Føroyum verður ov lítið raðfest.
Til dømis er avlurtingarpakkin, sum varð samtyktur í 2015, ikki er farin at virka enn, KT-skipanirnar hjá løgregluni í Føroyum eru ikki dagførdar, og umstøðurnar til skotvenjing í Føroyum eru ikki nøktandi.
Edmund Joensen sigur, at hesar spurningar fer hann eisini at viðgera í samráðingunum við løgmálaráðharran um nýggja politiavtalu.
Sí eisini


text:
3
feb
Landastrokið er skemtileikur eftir Otto Schwartz og Carl Matern. Jógvan Eliassen hevur umsett til føroyskt. Leikurin snýr seg um ein ríkan mammubeiggi, ið hevur búð í Amerika í mong ár, og kemur at vitja skyldfók í heimbýnum – borgarstjóran og hús hansara. Hann kemur klæddur sum eitt landastrok, tí hann vil fyrst kanna, um hesi […]
3
mar
Set kross í kalendararn 3. – 5. mars 2017 og tekna teg til skeiðið ”Tak pallin” á Gjáargarði. Tríggir intensivir dagar har tú hevur møguleika at brúka eitt heilt vikuskifti í einum kreativum og spennandi umhvørvi at menna teg sjálvan. Ert tú sjónleikari, undirvísari, fyrilestrarhaldari ella ein, ið á ein ella annan hátt skal bera nakað fram alment? […]
9
mar
Í hesum døgum framførir Sjónleikarfelagið Glotti í Gøtu tragikomiska leikin “Hin berskølluta sangarinnan”. Frumframførslan var 4. mars. Rumensk/franski, Eugene Lonesco hevur skrivað leikin. Leikverkætlanin er beinleiðis úrslit av dramaverkstøðunum, sum Losjan Glotti hevur skipað fyri saman við Noomi Reinert seinastu árini. Hetta hevur økt áhugan fyri sjónleiki millum tey ungu, og í hesum leikinum vísa […]
12
maj
Spennandi ljós- og ljóðskeið 12.-14. mai í Losjuni við Gøtugjógv. Sí skeiðslýsing niðanfyri. Skeiðslýsing_Ljós- og ljóðskeið.pdf
31
maj
Nú kemur leikurin Findus flytir heimanífrá á pall í Sjónleikarhúsinum. Leikurin snýr seg um kettuna Findus og hittingarsama mannin Pettson, ið búgva á einum garði saman við nøkrum hønum og teimum sonevndu snifflunum – nakrar verur, sum Findus sær og tosar við, men sum Pettson ikki sær. Findus og Pettson kunnu tosa saman, og Pettson roknar hann […]
1
okt
Ein skemtileikur eftir Jeremy Lloyd og David Croft, ið Sjónleikarfelagið Glotti í Gøtu framførir í hesum døgum. Leikurin snýr seg um, at kaffistovueigarin René og kona hansara hava goymt eitt listaverk stolið frá nasistum í einari pylsu í kjallaranum. Í sama kjallara goyma tey eisini tveir bretskar floghermenn, inntil mótstøðurørslan kann føra teir aftur til […]